title: Jonathan Tehau

text: Jonathan Tehau (s. 9. tammikuuta 1988) on tahitilainen jalkapalloilija, joka pelaa kotimaansa pääsarjan AS Dragonissa. Hän on Dragonin lisäksi edustanut myös muita kotimaansa seuroja. Hän voitti Tahitin jalkapallomaajoukkueen riveissä OFC Nations Cupin vuonna 2012 ja näin Tahiti pääsi pelaamaan vuoden 2013 Confederations Cupiin. Itse turnauksessa Tehau teki Tahitin historian ensimmäisen ja tähän mennessä ainoan maalin Nigeriaa vastaan 1-6 hävityssä ottelussa. Samassa ottelussa Tehau teki myös oman maalin ja näin hänestä tuli kaikkien aikojen ensimmäinen pelaaja, joka on tehnyt Confederations Cupissa molempiin päihin maalin samassa ottelussa. Hän pelasi myös Tahitin turnauksen muissa otteluissa; 0-10-häviössä Espanjaa vastaan ja 0-8-häviössä Uruguayta vastaan. Tehaun veljet Lorenzo Tehau ja Alvin Tehau sekä serkku Teaonui Tehau pelasivat myös 2013 Confederations Cupissa ja kuuluvat Tahitin maajoukkueeseen.


title: Michael Olaitan

text: Michael Olaitan Oyeneye (s. 1. tammikuuta 1993) on nigerialainen jalkapalloilija, joka edustaa Kreikan Superliigassa pelaavaa Ergotelis FC:tä lainalla samassa sarjassa pelaavasta Olympiakos FC:stä. Molempijalkainen Olaitan on pelipaikaltaan hyökkääjä.


title: Michael Olaitan

text: Kotimaansa Mighty Jetsissä uransa aloittanut Olaitan siirtyi Kreikan kakkosliigassa pelanneeseen Veria FC:hen vuonna 2011. Hän oli yksi joukkueen parhaita pelaajia, kun se nousi kaudelle 2011-2012 Kreikan Superliigaan. Kesällä 2013 Olaitan siirtyi Kreikan Superliigan menestyksekkäimpään joukkueeseen, Olympiakos FC:hen ilmaisella siirrolla. Hän voitti joukkueen riveissä liigan kaudella 2013-14. Tammikuussa 2015 Olaitan siirtyi kauden loppuun asti kattavalla lainasopimuksella Superliigan Ergotelis FC:hen.


title: Michael Olaitan

text: Olaitan on pelannut Nigerian alle 20-vuotiaiden maajoukkueessa kahdeksan ottelua.


title: Reagena

text:
Reagena Oy Ltd on kemianalan yritys, jonka tuotteira ovat esimerkiksi EIA- ja pikatestit tartuntatautien diagnostiikkaan, erityisesti zoonoosien eli eläinvälitteisten infektiosairauksien diagnostiikkaan., reagenssit ja puskurit laboratoriokäyttöön
ja liuokset teollisuuden prosesseihin


title: Reagena

text: Reagena on vuonna 1987 perustettu kliinisen diagnostiikan, biotekniikan ja kemian alan yritys. Reagena on tunnettu zoonoosien eli eläinvälitteisten infektiosairauksien diagnostiikasta.


title: Reagena

text: Yritys kehitti ja toi markkinoille maailman ensimmäiset pikatestit myyräkuumeen ja puutiaisaivokuumeen diagnosoimiseksi. Pikatesteillä voi selvittää 20 minuutissa, onko potilas saanut kyseisen infektion. Aiemmin testaus on voitu tehdä vain isojen sairaaloiden keskuslaboratoriossa, jonne tutkittavien potilaiden verinäytteet on lähetetty. Yrityksen valmistamia tuotteita käytetään laboratorioissa yli 30 maassa.


title: András Kállay-Saunders

text: András Kállay-Saunders (s. 28. tammikuuta 1985) on unkarilais-amerikkalainen laulaja-tuottaja, joka edusti Unkaria Eurovision laulukilpailussa 2014 kappaleella ”Running”. Hän esiintyi ensimmäisessä semifinaalissa ja pääsi siitä finaaliin. Hän sijoittui kilpailun finaalissa viidenneksi. Kállay-Saunders on unkarilaisen äidin ja yhdysvaltalaisen isän lapsi.


title: Alli Saarentaus-Salo

text: Alli Elisabet Saarentaus-Salo, sukunimi vuoteen 1929 "Holmstedt" (20. helmikuuta 1907 Helsinki – 10. maaliskuuta 1994) oli suomalainen kansakoulunopettaja, kirjastonhoitaja ja nuortenkirjailija.


title: Alli Saarentaus-Salo

text: Saarentaus-Salo valmistui kansakoulunopettajaksi Hämeenlinnan opettajaseminaarista 1928. Hän oli opettajana Janakkalassa 1929–1930, Luumäellä 1930–1931 ja Askolassa 1931–1967. Hän oli lisäksi sivutoimisena kirjastonhoitajana Askolassa 1952–1967.


title: Coldrain

text: Coldrain on japanilainen metalcoreyhtye, joka perustettiin Nagoyassa vuonna 2007. Vuotta myöhemmin yhtye teki levytyssopimuksen japanilaisen VAPin kanssa ja julkaisi ensimmäisen singlensä, ”Fiction”. Vuonna 2009 yhtye julkaisi toisen singlensä, ”8AM”, jota käytettiin japanilaisen animesarjan, Hajime no Ippon lopputeeman kappaleena. Samana kesänä yhtye esiintyi Summer Sonicissa Japanissa ja julkaisi myöhemmin ensimmäisen studioalbuminsa, "Final Destination". Yhteensä Coldrain on julkaissut neljä studioalbumia.


title: Coldrain

text: Yhtye on esiintynyt Suomessa Bullet for My Valentinen lämmittelijänä vuosina 2014 ja 2015.


title: Pistekaavio

text: Pistekaavio (tai parvikaavio, pistediagrammi tai hajontakuvio) on diagrammi, jossa kuvataan muuttujia pisteiden tai vastaavien kuvioiden avulla. Jokainen piste kuvaa yhtä x- ja y-arvojen havaintoparia eli arvopistettä.


title: Pistekaavio

text: Pistekaaviosta on helppo havaita pisteparven muodon, säännönmukaisuudet sekä tihentymät. Sitä käytetään paljon tieteellisissä yhteyksissä, sillä sen avulla on helppo todeta riippuvuuksia ja niiden laatua: soikea pisteparvi on riippuvuuden merkki ja hajanainen parvi kertoo, että riippuvuutta ei ole. Syy- ja seuraussuhteita tutkittaessa on tavallista, että x-akselille sijoitetaan syyksi epäilty ilmiö ja y-akselille seuraus.


title: Pistekaavio

text: Pistekaaviosta on olemassa erilaisia muunnoksia. Kaaviossa voi olla eri ryhmiin kuuluvia alkioita, jotka erotetaan käyttämällä erilaisia tai erivärisiä symboleja. Symbolien kokoa vaihtelemalla voidaan myös tuoda kuvioon lisäinformaatiota.


title: Varkaus Ski Center

text: Varkaus Ski Center on hiihtokeskus Varkaudessa Pohjois-Savossa. Varkaus Ski Center tarjoaa vuokrattavaksi lautailu- ja laskettelutarvikkeita ja keskuksessa toimii myös kahvila. Lisäksi keskuksessa on lasketteluopetusta.


title: Varkaus Ski Center

text: Varkaus Ski Centerissä on kaksi hissiä ja viisi laskettelurinnettä.


title: Varkaus Ski Center

text: Lisäksi Varkaus Ski Centerissä on kaksi pulkkarinnettä.


title: Euroihme

text: Euroihme oli Suomessa vuosina 2002-2007 toiminut halpakauppaketju, jonka emoyhtiö oli suomalainen Scanoce Oy, ja sen toimitusjohtajana toimi Raija Västilä. Suomessa se oli lajinsa ainoa ketju, sillä siellä jokainen tuote ja erä maksoivat vain yhden euron. Ketju avasi ensimmäisen myymälänsä syyskuussa 2002 Raisioon Kauppakeskus Myllyyn. Ketju lopetti toimintansa keväällä 2007, jolloin uutisoitiin esimerkiksi Kauppakeskus Myllyyn avatun liikkeen sulkemisesta.


title: Euroihme

text: Yrityksellä oli ainakin seuraavilla paikkakunnilla myymälöitä.


title: Lions de Lyon

text: Lions de Lyon on ranskalainen jääkiekkojoukkue Lyonin kaupungista. Joukkue on perustettu vuonna 1953. Perinteikäs seura on pelannut maan pääsarjassa Ligue Magnusissa ennen 2000-lukua, mutta koko 2000-luvun alemmissa sarjoissa. Joukkue onnistui nousemaan maan kakkosliigaan vuonna 2010 ja pysyi siellä. Kausi 2013-2014 päättyi nousujuhliin ja joukkue nähdään 12 vuoden jälkeen kaudella 2014-2015 maan pääsarjassa Ligue Magnusissa.


title: Kouvolan Suunnistajat

text: Kouvolan Suunnistajat on kouvolalainen suunnistusseura. Seuran lajeja ovat hiihtosuunnistus, suunnistus, pyöräsuunnistus ja tarkkuussuunnistus. Kouvolan Rasti -72, Kouvolan Varuskunnan Urheilijat, Kuusankosken Urheiluseura ja Sippurasti perustivat Kouvolan Suunnistajat yhteiseksi edustusseuraksi vuonna 2010. Vuoden 2014 alussa emoseurojen suunnistustoiminta siirtyi kokonaan Kouvolan Suunnistajiin. Kouvolan Suunnistajat voitti Nuorten Jukolan vuonna 2018.


title: Kouvolan Suunnistajat

text: Kouvolan Suunnistajat järjestää kilpailuja aktiivisesti. Seuran järjestämiä suomenmestaruuskilpailuja ovat olleet hiihtosuunnistuksen SM-pitkä ja -viesti 2015, pyöräsuunnistuksen SM-keskimatka ja -pariviesti 2017 sekä suunnistuksen SM-keskimatka 2018. Kouvolan Suunnistajat isännöi myös Suunnistuksen Huippuliigan osakilpailua vuonna 2016. Lisäksi seura on järjestänyt vuosittain kansallisen KevätSuunnistus-kilpailun sekä useita pienempiä suunnistuskilpailuja.


title: Kouvolan Suunnistajat

text: Kouvolan Suunnistajat järjestää Kouvolan Sanomien iltarasteja yhteistyössä Iitin Pyrinnön ja Kouvolan Sanomien kanssa. Kouvolan eteläosissa entisen Anjalankosken alueella Kouvolan Suunnistajat järjestää Keskilaakso-Rasteja yhteistyössä Inkeroisten Terhon ja Keskilaakson kanssa.


title: Snižne

text: Snižne (; ) on Itä-Ukrainan Donetskin alueella, maanteitse 77 kilometriä aluekeskus Donetskista itään sijaitseva kaupunki ja kaupunkipiiri. Kaupungissa on hiilikaivoksia ja elintarviketeollisuutta.


title: Snižne

text: Kaupungin väkiluku yli kaksinkertaistui vuosien 1959 ja 1970 välillä. Sittemmin, Neuvostoliiton loppuvuosien jälkeen Snižnen väkiluku on pudonnut noin 30 prosenttia. Vuonna 1989 asukkaita oli 68 857 ja vuonna 2001 vielä 58 496 henkeä. Ukrainan tilastokeskuksen arvion mukaan Snižnen kaupungissa oli vuoden 2013 alussa enää 48 485 ja koko kaupunkipiirissä 70 596 asukasta. Kaupunkipiiriin kuului Snižnen kaupungin ohella kymmenen kaupunkityyppistä taajamaa (suurimpana Sjeverne, 10 034 as.) ja maaseutuasutusta.


title: Dobropillja

text: Dobropillja (; ) on Itä-Ukrainan Donetskin alueella, linnuntietä vajaa 75 kilometriä (maanteitse 94 km) aluekeskus Donetskista luoteeseen sijaitseva kaupunki ja kaupunkipiiri. Ukrainan tilastokeskuksen mukaan Dobropilljan kaupungissa oli vuoden 2013 alussa 31 196 ja koko kaupunkipiirissä 63 527 asukasta. Kaupunkipiiriin kuului Dobropilljan kaupungin ohella kaksi muuta kaupunkia (Bilytske, 8 691 as. ja Bilozerske, 16 101 as.), kaksi kaupunkimaista taajamaa sekä maaseutuasukkaita. Kaupunki on kaivosseutua ja sillä on rautatieasema.


title: Dobropillja

text: Kaupunki toimii myös ympäröivän paikallishallinnossa erillisen, 16 622 asukkaan (2013) Dobropilljan piirin hallintokeskuksena.


title: Saksan X armeijakunta

text: X armeijakunta oli Saksan maavoimien yhtymä toisessa maailmansodassa.


title: Saksan X armeijakunta

text: Wehrkreis X perusti alue-esikunnan 1. lokakuuta 1935 Hampuriissä sijainneesta Reichswehrin ratsuväkiarmeijakunnasta.


title: Saksan X armeijakunta

text: Armeijakunta asetettiin liikekannalle 26. elokuuta 1939 ja syyskuussa se kuului Puolan valtausta varten koottuun Etelän armeijaryhmän 8. armeijaan. Puolan taisteluiden aikana armeijakunta oli mukana Bzurajoen ja Varsovan taisteluissa.


title: Saksan X armeijakunta

text: Armeijakunta oli joulukuusta 1939 alkaen Ranskan vastaisella rajalla Niederrheinin alueella osana armeijaryhmä B:n 6. armeijaa. Tammikuussa se siirrettiin saman armeijaryhmän 18. armeijaan ja kesäkuussa armeijaryhmän reserviksi. Heinäkuussa armeijakunnan joukot osallistuivat Dunkerquen ja Kanaalin rannikon puolustukseen osana armeijaryhmä A:n 6. armeijaa ja myöhemmin osana 9. armeijaa.


title: Saksan X armeijakunta

text: Armeijakunta siirrettiin 1. tammikuuta 1941 Puolaan armeijaryhmä B:n 4. armeijaan ja edelleen 1. huhtikuuta Itä-Preussiin saman armeijaryhmän 18. armeijaan. Toukokuussa se kuului armeijaryhmä C:n 16. armeijaan, jonka mukana se aloitti etenemisen Neuvostoliittoon operaatio Barbarossan alkaessa 22. kesäkuuta 1941.


title: Saksan X armeijakunta

text: Armeijakunta oli pohjoisen armeijaryhmän mukana edettäessä Leningradiin ja kaupunkia piirittäessä. Se oli vetäytyi armeijaryhmän mukana puna-armeijan aloitettua etenemisensä Kuurinmaalle, jossa armeijaryhmä nimettiin armeijaryhmä Kuurinmaaksi. Armeijakunta antautui toukokuussa 1945 puna-armeijalle.


title: Saksan X armeijakunta

text: Armeijakunnan komentajina toimivat:


title: Feneltsiini

text: Feneltsiini (CHN) on hydratsiineihin kuuluva orgaaninen yhdiste. Se on monoamiinioksidaasin estäjä, jota käytetään muun muassa masennuksen ja ahdistuksen hoidossa. Feneltsiini ei kuitenkaan ole käytössä Suomessa.


title: Feneltsiini

text: Feneltsiini kuuluu toimintamekanismiltaan monoamiinioksidaasin estäjiin, jotka inhiboivat monoamiinioksidaasientsyymin toimintaa. Yhdiste on epäselektiivinen ja estää sekä MAO-A- että MAO-B-isoentsyymejä. Monoamiinioksidaasin toiminnan estäminen johtaa serotoniinin, noradrenaliinin ja dopamiinin pitoisuuksia neuroneissa, mikä lievittää masennuksen ja ahdistuksen oireita. Feneltsiini nostaa myös gamma-aminovoihapon pitoisuuksia aivoissa.


title: Feneltsiini

text: Feneltsiini metaboloituu maksassa pääosin monoamiinioksidaasin vaikutuksesta. Muita maksassa muodostuvia aineenvaihduntatuotteita ovat feneltsiinin asetyloitu johdannainen, fenyylietikkahappo ja p-hydroksifenyylietikkahappo.


title: Feneltsiini

text: Feneltsiiniä käytetään masennuksen hoidossa erityisesti silloin kuin siihen liittyy voimakasta ahdistusta, pelkotiloja ja pakko-oireita. Sitä on käytetty myös anoreksian ja bulimian hoidossa. Feneltsiini ei kuitenkaan yleensä ole ensimmäinen lääke, vaan sitä käytetään vasta kuin muilla hoidoilla ei saada toivottua hoitotulosta.


title: Feneltsiini

text: Feneltsiini voi estää pyridoksiinin synteesiä ihmiselimistössä, mikä voi johtaa neurologisiin sivuvaikutuksiin. Usein tähän auttaa pyridoksiinin ottaminen lisäravinteena. Muita haittavaikutuksia voivat olla leukopenia ja trombosytonemia ja myös Parkinsonin taudin ja feneltsiinin käytön yhteyttä on tutkittu.


title: Feneltsiini

text: Feneltsiiniä voidaan valmistaa synteettisesti 2-fenyylietyylibromidin ja hydratsiinin välisellä reaktiolla.


title: Riiko Sakkinen

text: Riiko Sakkinen (s. 1976 Helsinki) on suomalainen kuvataiteilija.


title: Riiko Sakkinen

text: Sakkinen valmistui Kuvataideakatemiasta vuonna 2002, minkä jälkeen hän on asunut Espanjassa, Pepinon kylässä Toledossa.


title: Riiko Sakkinen

text: Sakkinen on perustanut turborealismiksi kutsumansa taidesuuntauksen, joka pyrkii ironian ja provokaation keinoin käsittelemään kapitalismin aiheuttamia taloudellisia ja yhteiskuntapoliittisia kysymyksiä.


title: Riiko Sakkinen

text: Sakkinen on pitänyt omia näyttelyitä ja osallistunut yhteisnäyttelyihin Euroopassa ja Yhdysvalloissa, ja hänen töitään on muun muassa New Yorkin Modernin taiteen museon, Amos Andersonin taidemuseon ja Kiasman kokoelmissa. Hän on tehnyt taiteellista yhteistyötä muun muassa Jani Leinosen ja Katja Tukiaisen kanssa.


title: Riiko Sakkinen

text: Helmikuussa 2013 Sakkinen piilotti viiden euron setelin Helsingin Rikhardinkadun kirjaston 200 kirjan väliin. Sakkisen mukaan tempaus oli kunnianosoitus kirjallisuudelle, kirjoille ja lukemiselle.


title: FRF

text: FRF voi tarkoittaa seuraavia:


title: Kanttila

text: Kanttila on kirjailija Minna Canthin kotitalo ja liiketalo Kuopion keskustassa. Sen omistaa Bonava Suomi (entinen NCC Asuminen). Rakennus on ollut purku-uhan alla, mutta nyttemmin se on tyhjillään ja myynnissä. Talossa pidetään lämmitys päällä, mutta muuten se on hoitamaton. Talo on päästetty huonoon kuntoon, ja sen kohtalosta on kiistelty vuosia.


title: Kanttila

text: Talon maalaus oli niin huonossa kunnossa, että keväällä 2012 Kuopion kaupunki uhkasi määrätä omistajalle NCC:lle uhkasakon. Sakkouhka sai NCC maalauttamaan talon julkisivun. Sisällä on kaupungin edustajien mukaan hajua, joka viittaa homeeseen. Vesikatto on kuitenkin vuoden 2010 tilanteen mukaan ollut kunnossa. NCC:llä oli siinä vaiheessa tarkoitus tehdä taloon 11 asuntoa. NCC on sopinut helmikuussa 2015 talon myynnistä Veijo Baltzarille kulttuurikäyttöön.


title: Kanttila

text: Minna Canthin isä Gustaf Johnson oli Finlaysonin palveluksessa. Perhe muutti vuonna 1852 Tampereelta Kuopioon, kun Gustaf Johnsonille tarjottiin Finlaysonin kangaskaupan hoitajan tointa. Kodikseen he saivat Kuopion tuomiokirkon vieressä olevan, myöhemmin Kanttilana tunnetun yksikerroksisen puutalon, jonka ikkunat avautuivat Kirkkopuistoon. Hoidettuaan Tampereen lankakaupa nimellä tunnettua liikettä kymmenen vuotta Gustaf Johnsson otti sen vuonna 1861 omalle toiminimelleen ja osti niihin aikoihin myös rakennuksen itselleen.


title: Kanttila

text: Talo on valmistunut vuonna 1820. Taloon on tehty muutoksia vuosina 1910 (Erkki Halonen), 1939 (Aarre Ekomaa) ja 1976 (Esa Malmivaara). Minna Canth asui ns. vinkkelitalossa ja piti lankakauppaa viereisessä rakennuksessa, joka on osa nykyistä kokonaisuutta.


title: Kanttila

text: Liikkeen pito jatkui vaikeuksien jälkeen, ja vuodesta 1872 Canthin veli Gusti laajensi liikettä niin, että siihen tuli sekatavarakauppa, jossa myytiin elintarvikkeita, kahvia, riisiä, viiniä ja olutta. Canthit saivat Kirkkopuiston rakennuksen omistukseensa, kun isä Johnson oli kiinnittänyt sen lainojen vakuudeksi ja Ferdinand Canth maksoi lainat pois, jolloin talo ja tontti siirtyivät hänen nimiinsä


title: Kanttila

text: Leskeksi jäätyään Minna Canth myi Jyväskylän talon ja muutti lapsineen Kuopioon Canth asui nuorimpien lasten kanssa Kuninkaankadun puolelle jatkuvassa kulmatalossa. Heillä oli keittiö ja kaksi huonetta. Nykyisen Minna Canthin kadun puoleisessa niin sanotussa alapuolen osassa oli liikkeen yhteydessä kolme pientä huonetta. Yläpuolessa vuokralla olleista tiloista perhe otti käyttöönsä suuren huoneen, josta tuli Minna Canthin salongiksi aikanaan muuttuva vieras- ja työhuone. Kun Canth ryhtyi ottamaan liikkeenpitoa vastuulleen, hän muutatti julkisivua niin, että Kuninkaankadun yhdestä ikkunasta tehtiin ovi, jolloin liikkeeseen pääsi paremmin. Nykyisen tornin paikalla oli aiemmin portti, josta ajettiin pihaan.


title: Kanttila

text: Niin sanottu "Minnan salonki" oli aina avoin, toisin kuin tuolloin säätyläiskodeissa, joissa vierailuille oli varattu tietyt päivät. Salonkiin ja työhuoneeseen saattoi kurkistaa verhottomasta ikkunasta, ja kurkistaja kutsuttiin kahville. Talossa vieraili pitkiäkin aikoja kulttuurihenkilöitä, kuten Suomalaisen teatterin johtaja Kaarlo Bergbom aina teatterin vieraillessa Kuopiossa. Muita olivat esimerkiksi Kauppis-Heikki ja K. A. Tavaststjerna.


title: Kanttila

text: Liikkeen pito jatkui Canthin kuoleman jälkeen lasten voimin, joille Canth oli jo eläessään siirtänyt omaisuutensa. Hänen poikansa Jussi Canth otti liikkeessä johdon, kun hän ulkomailla oleskelujen jälkeen palasi Suomeen. Hän sai aikanaan kauppaneuvoksen arvon.


title: Kanttila

text: Talon ulkoasu on muuttunut vuosina 1909 ja 1910 tehdyissä kunnostustöissä, jolloin kulmatalo vuorattiin jugend-tyyliseksi ja pihanpuoleinen kuisti rakennettiin umpeen.


title: Kanttila

text: Liike ajautui konkurssin ja sulautettiin toiseen kuopiolaiseen tukkuliikkeeseen 1977. Siihen saakka pesä oli pysynyt jakamattomana. Jaon toteuttamiseksi Kanttila myytiin huutokaupalla, ja sen osti valtio. Suvun toivomus oli, että valtio olisi perustanut kotimuseon ja käynnistänyt talossa kulttuuritoimintaa. Kuopiolaisista liikemiehistä jotkut olivat olleet valmiit ostamaan talon, mutta antoivat sen mennä valtiolle samoin odotuksin kuin suku. Valtio kuitenkin ryhtyi suunnittelemaan talon paikalle viisikerroksista lasitaloa poliisitaloksi. Kohun noustua poliisitalo rakennettiin toisaalle. Kanttilassa toimi muun muassa Pohjois-Savon taidetoimikunta, Suomen Maakuntakirjailijat ja Minna-Galleria.


title: Kanttila

text: 1970-luvulla taloa remontoitiin perusteellisesti, ja eri remonttien jälkeen siinä on ollut kosteuden aiheuttamia sisäilmaongelmia, ja sen kunto on heikkenemässä.


title: Kanttila

text: Jälleen 1980-luvun lopulla taloa uhkasi purkaminen, jolloin Kuopion taiteilijaseura ryhtyi puolustamaan taloa. 1991 perustettiin Kanttilan kulttuurikeskuksen kannatusyhdistys. Yhdistys sai talolle vuonna 2003 asemakaavan suojan, joka kuitenkin suojaa vain ulkoasua ja sijainnin tontilla. Valtio myi kiinteistön 1992 NCC:lle, joka ryhtyi suunnittelemaan siihen yksityisiä asuntoja ja liiketiloja. Talo on ollut siitä pitäen tyhjillään ja "jää tulevien sukupolvien muistiin häpeällisenä kulttuurin tuhoamisena ja naiskirjailijan arvostuksen puutteena", kuten tutkija Minna Maijala kirjoittaa Minna Canthin elämäkertateoksessaan.


title: Kanttila

text: Kirjailija Veijo Baltzar sopi talon ostamisesta helmikuussa 2015, ja hänen suunnitelmissaan oli tehdä rakennuksesta kulttuurikeskus, ja hän aikoi taloon asumaan. Baltzar perusti aiemmin addressin talon saamiseksi kulttuurikäyttöön. Kaupasta tehtiin esisopimus, mutta Baltzar perui kuitenkin tammikuussa 2016 ostoaikeensa, kun paljastui että korjauksissa on käytetty runsaasti asbestia.


title: Kanttila

text: Syksyllä 2016 perustettu yhdistys Minna Canth ry on tehnyt esisopimuksen talon ostosta. Yhdistys suunnittelee rakennuksen kunnostamista kulttuuritiloiksi, ja taloon tulisi myös asuintiloja.


title: Kanttila

text: 29.3.2017 Bonava Suomi Oy on myynyt Kanttilana tunnetun, kirjailija Minna Canthin koti- ja liiketalon Minna Canthin talo ry:lle. Kauppa sisältää kiinteistön ja tontin.


title: Irlannin tasavaltalaisveljeskunta

text: Irlannin tasavaltalaisveljeskunta (, IRB) oli Irlannissa ja Isossa-Britanniassa vuosina 1858–1924 toiminut vallankumouksellinen salaseura, jonka tavoitteena oli tehdä Irlannista itsenäinen tasavalta. Se kuului feeniläiseen liikkeeseen ja sen sisarjärjestö oli Yhdysvalloista käsin samaa tavoitetta tukenut Feeniläisveljeskunta, jonka aktiivisuus tosin painottui lähinnä 1860-luvulle. IRB:n näkyvimmät saavutukset olivat epäonnistunut kapinayritys vuonna 1867, joukko lukuisia pommi-iskuja Englannissa sekä vuoden 1916 pääsiäiskapina. Järjestö hajosi sisäisiin erimielisyyksiin Irlannin itsenäistymisen yhteydessä 1920-luvun alussa.


title: Irlannin tasavaltalaisveljeskunta

text: Irlannin tasavaltalaisveljeskunnan perusti James Stephens, joka oli kuulunut aiemmin Nuori Irlanti -liikkeeseen ja joutunut asumaan vuoden 1848 epäonnistuneen kapinan jälkeen useita vuosia maanpaossa Pariisissa. Siellä hän oli tutustunut kohtalotoveriinsa John O’Mahonyyn. Kun Stephens vuonna 1857 kirjoitti Yhdysvaltoihin muuttaneelle O’Mahonylle ja pyysi tätä lähettämään rahaa muistomerkin hankkimiseksi eräälle kuolleelle kapinalliselle, O’Mahony tarjoutuikin rahoittamaan salaista vallankumousjärjestöä, jos Stephens perustaisi sellaisen Irlantiin. Kun ensimmäinen 80 punnan suuruinen rahalähetys saapui, Stephens piti IRB:n perustavan kokouksen kotonaan Dublinissa Pyhän Patrikin päivänä 17. maaliskuuta 1858. Järjestön nimi oli aluksi "Irish Revolutionary Brotherhood" (vallankumouksellinen veljeskunta), mutta muuttui myöhemmin muotoon "Republican Brotherhood" (tasavaltalainen veljeskunta). O’Mahony perusti vastaavasti feeniläisveljeskunnan New Yorkissa.


title: Irlannin tasavaltalaisveljeskunta

text: IRB:n toiminta perustui maanalaisiin soluihin. Sen jäsenet vannoivat valan, että he taistelisivat brittejä vastaan tehdäkseen Irlannista ”itsenäisen demokraattisen tasavallan”. Viktoriaanisen ajan englantilaiset pitivät koko feeniläisliikettä katolisten uskonnollisten fanaatikkojen ääriliikkeenä, jota arveltiin ohjailtavan Roomasta käsin. Todellisuudessa katolinen kirkko ja paavi tuomitsivat feeniläisliikkeen, ja IRB sai rahaa ja aseita nimenomaan Yhdysvaltain feeniläisveljeskunnalta. Salaseuran johto lupasi amerikkalaisille rahoittajilleen käynnistää kansannousun Irlannissa 20. syyskuuta 1865. Aseita ei kuitenkaan saatu tarpeeksi ja viisi päivää ennen suunniteltua kapinan alkua brittiviranomaiset pidättivät Irlannin feeniläisjohtajat. Neljä liikkeen johtajaa – Charles Joseph Kickham, John O’Leary, Thomas Clarke Luby ja Jeremiah O’Donovan Rossa – tuomittiin pitkiin vankeusrangaistuksiin ja heidän julkaisemansa lehti "The Irish People" lakkautettiin.


title: Irlannin tasavaltalaisveljeskunta

text: Uusi amerikkalaisten rahoittama kapina suunniteltiin maaliskuulle 1867. Alkuperäisenä tarkoituksena oli vallata Englannissa sijaitsevan Chesterin linnan asevarasto, mikä ei kuitenkaan toteutunut. Kapina käynnistyi Irlannissa 5. maaliskuuta sarjalla hyökkäyksiä ja iskuja poliisiasemia sekä liikenneyhteyksiä vastaan, mutta toiminta kukistettiin nopeasti ja kaikki johtajat vangittiin. Amerikasta toukokuussa saapunutta aselaivaa ei ollut vastaanottamassa kukaan. Feeniläiset siirtyivät nyt yksittäisiin väkivaltaisiin iskuihin. Feeniläisjohtajia oikeudenkäyntiin saattanut poliisi surmattiin ja kolme hänen murhastaan marraskuussa 1867 teloitettua miestä julistettiin ”Manchesterin marttyyreiksi”. Kuukautta myöhemmin 12 ihmistä kuoli räjähdyksessä, jonka tarkoituksena oli vapauttaa eräs IRB:n asehankkija vankilasta. Pelko väkivaltaisuuksista sai Ison-Britannian pääministeriksi 1868 tulleen liberaalin William Gladstonen toteuttamaan joitain uudistuksia Irlannissa. Anglikaanisen Irlannin kirkon valtionkirkon asema Irlannissa lakkautettiin 1869 ja seuraavana vuonna säädettiin maanvuokraajien oikeudellista asemaa parantanut Land Act -laki. Samoihin aikoihin irlantilainen poliitikko Isaac Butt käynnisti niin sanotun home rule -liikkeen, joka tähtäsi Irlannin itsehallinnon saavuttamiseen rauhanomaista ja laillista tietä. Monet Irlannin feeniläisistä ryhtyivät kannattamaan home rule -liikettä ja siirtyivät näin normaaliin politiikkaan. Käänne tunnetaan nimellä ”uusi suunnanmuutos” ("new departure"). Toisaalta monet kieltäytyivät luopumasta väkivaltaisista keinoista.


title: Irlannin tasavaltalaisveljeskunta

text: O’Donovan Rossa sekä John Devoy vapautuivat vuonna 1871 vankilasta ja organisoivat IRB:n toiminnan uudelleen vuonna 1873. Organisaation johtoon asetettiin 11-henkinen pääneuvosto, jota järjestön jäsenten tuli kohdella ”Irlannin tasavallan hallituksena”. Uuden kapinan järjestäminen lykättiin etäisempään tulevaisuuteen. Vaikka IRB ryhtyikin tukemaan Charles Stewart Parnellin parlamentissa käymää kamppailua home rulen puolesta, se järjesti myös 1880-luvulla Englannin kaupunkeihin kohdistuneen niin sanotun dynamiittikampanjan. Järjestö onnistui jossain määrin elvyttämään hiljentynyttä toimintaansa 1900-luvun alussa. Uutta eloa toi 15 vuotta vankilassa istuneen Thomas J. Clarken paluu Irlantiin vuonna 1907. Muutamaa vuotta myöhemmin hän syrjäytti IRB:n vanhat johtajat ja nosti heidän tilalleen nuoremman ja sitoutuneemman johdon. IRB tuki Irlannin vapaaehtoisjoukkojen perustamista vuonna 1913 ja onnistui soluttamaan sen osan joukoista, jotka kieltäytyivät ensimmäisen maailmansodan puhjettua liittymästä Britannian armeijaan. Clarke perusti keväällä 1915 IRB:n pääneuvostosta erillisen sotaneuvoston, joka yritti käyttää näitä joukkoja vallankumouksen välineenä ja järjesti pääsiäiskapinana tunnetun epäonnistuneen kansannousun.


title: Irlannin tasavaltalaisveljeskunta

text: Pääsiäiskapinan kukistamisen jälkeen Michael Collins elvytti IRB:n toiminnan vielä kerran uudelleen. Järjestön salaseuramaisuutta alettiin kuitenkin pitää taakkana, ja Irlannin vapaussodan aikana vuodesta 1919 alkaen se menetti pääosan arvovallastaan uudelle Irlannin tasavaltalaisarmeijalle (IRA) sekä Dáil Éireannin hallitukselle. Molemmissa organisaatioissa mukana ollut Collins tosin piti IRB:tä yhä merkittävänä, mutta monet arvostivat nyt IRA:n jäsenyyttä enemmän. Kysymys joulukuussa 1921 solmitusta Ison-Britannian ja Irlannin sopimuksesta jakoi IRB:n, sillä järjestön pääneuvosto puolsi sopimusta mutta pääosa jäsenistä vastusti sitä. Tämän seurauksena järjestö hajosi Irlannin sisällissodan aikana. IRB lakkautettiin vuonna 1924 sen jälkeen, kun siitä irtautunut Irish Republican Army Organisation -niminen ryhmä oli sekaantunut epäonnistuneeseen kapinaan uuden Irlannin vapaavaltion armeijassa.


title: Veljeskunta

text: Veljeskunta voi tarkoittaa ainakin seuraavia:


title: Kartogrammi

text: Kartogrammi on teemakartta, jossa haluttu tieto välitetään alueen pinta-alan koon kautta niin että alueen koko on suhteessa kuvatun muuttujan arvoon eikä sen luonnolliseen kokoon. Kartogrammin avulla lukumäärien suhteita voi olla helpompi vertailla kuin esimerkiksi koropleettikartasta, jossa ne ilmaistaan eri värisävyin. Kartogrammien yleisyyttä rajoittaa kuitenkin se, että niiden tekeminen on ollut vaivalloista. Nykyisin kartogrammeja voidaan tehdä tietokoneohjelmilla.


title: Kartogrammi

text: Kartogrammien lajeja ovat:


title: Aragua

text: Aragua () on yksi Venezuelan osavaltioista. Se sijaitsee maan pohjoisessa keskiosassa lähellä maan pääkaupunkia Caracasia. Osavaltio kuuluu pinta-alaltaan Venezuelan pienimpiin, mutta väkiluvultaan ja asukastiheydeltään suurimpiin. Osavaltion pääkaupunki on Maracay. Osavaltio on perustettu 1899.


title: Aragua

text: Vuoden 2011 väestönlaskennassa osavaltiossa oli noin 1,6 miljoonaa asukasta.


title: Barinas (osavaltio)

text: Barinas () on yksi Venezuelan osavaltioista. Osavaltion pääkaupunki on Barinas. Osavaltio on perustettu 1937. Sen pinta-ala on noin 35 200 km² ja se on suhteellisen harvaan asuttu.


title: Barinas (osavaltio)

text: Vuoden 2011 väestönlaskennassa osavaltiossa oli noin 816 000 asukasta.


title: Barinas (osavaltio)

text: Entinen presidentti Hugo Chávez oli kotoisin Barinasista, ja hänen valtakaudellaan hänen perheensä piti hallussaan monia osavaltion tärkeitä virkoja.


title: Luciano Becchio

text: Luciano Becchio (s. 28. helmikuuta 1983) on argentiinalainen jalkapalloilija, joka edustaa argentiinalaista Club Atlético Belgranoa. Becchio on pelipaikaltaan hyökkääjä.


title: Luciano Becchio

text: Hän aloitti ammattilaisuransa RCD Mallorcan kakkosjoukkueessa, jonka jälkeen hän vaihtoi seuraa lähes joka kausi. Vuonna 2006 hän siirtyi espanjalaiseen Mérida UD:hen, jossa pelatun kahden onnistuneen vuoden jälkeen Becchio siirtyi Englannin Mestaruussarjaan Leeds Unitedin riveihin. Viiden vuoden aikana Becchio pelasi lähes kaksisataa ottelua Leedsissä ja nousi tärkeäksi pelaajaksi. Vuonna 2013 hän siirtyi ensimmäistä kertaa elämässään Valioliigaan, Norwichin riveihin. Norwich-uransa aikana Becchio ei ole onnistunut vielä maalinteossa. Vuonna 2014 hän siirtyi lainalle Ykkösliigan Rotherham Unitediin.


title: Luciano Becchio

text: Sopimuksen umpeuduttua kauden 2014-2015 lopussa hän siirtyi ilmaiseksi kotimaahansa Argentiinan Primera Divisiónassa pelaavaan Club Atlético Belgranoon.


title: Sacha Kljestan

text: Sacha Kljestan (s. 9. syyskuuta 1985) on yhdysvaltalainen jalkapalloilija, joka edustaa Major League Soccerissa pelaavaa New York Red Bullsia. Hänellä on serbialaisia sukujuuria. Keskikenttäpelaajana pelaava Kljestan on pelannut Yhdysvaltain jalkapallomaajoukkueessa.


title: Sacha Kljestan

text: Kljestan aloitti ammattilaisuransa vuonna 2005 Orange County Blue Starsissa, jossa hän pelasi vain kaksi peliä, ennen kuin siirtyi Major League Soccer pelavaan Chivas USAan. Chivasissa hänet valittiin vuonna 2008 MLS:n tähdistöjoukkueeseen. Vuonna 2010 Kljestan siirtyi belgialaisen RSC Anderlechtin riveihin. Hän voitti seuran paidassa Jupiler Pro Leaguen kolmesti ja Belgian supercupin neljästi. Kljestan pelasi seuran paidassa myös Mestarien liigassa ja Eurooppa-liigassa. Otteluita hänelle kertyi 132 ja maaleja 18.


title: Sacha Kljestan

text: Helmikuussa 2015 Kljestan siirtyi MLS:n New York Red Bullsiin. Ensimmäisellä kaudellaan hän teki 37 ottelussa kahdeksan maalia ja voitti seuran kanssa MLS Supporters’ Shieldin.


title: Sacha Kljestan

text: Nuorten maajoukkueessa pelannut Kljestan pelasi ensimmäisen ottelunsa Yhdysvaltain jalkapallomaajoukkueessa kesäkuussa 2007. Saman kesän Copa Américassa Kljestan pelasi kahdessa ottelussa. Hän kuului Yhdysvaltain olympiajoukkueeseen Pekingissä 2008 ja oli maan turnauksen paras maalintekijä kahdella maalillaan. Avausmaalinsa maajoukkueessa Kljestan teki tammikuussa 2009 Ruotsia vastaan. Hän teki tuossa ottelussa hattutempun. Kaikkiaan hän on pelannut 52 maaottelua ja tehnyt niissä kuusi maalia vuosina 2007–2017.


title: Sacha Kljestan

text: Kljestan oli yhdessä Frank Lampardin ja Cuauhtémoc Blancon kanssa EA Sportsin suositun jalkapalloaiheisen videopelin FIFA 10:n Pohjois-Amerikan version kannessa.


title: Sacha Kljestan

text: Seurajoukkuetasolla


title: Sacha Kljestan

text: Henkilökohtainen


title: Nueva Esparta

text: Nueva Esparta () on yksi Venezuelan osavaltioista. Se sijaitsee Venezuelan rannikon läheisillä saarilla ja muodostaa maan ainoan ”saariosavaltion”. Osavaltio on pinta-alaltaan Venezuelan pienin ja kuuluu myös väkiluvultaan pienimpien osavaltioiden joukkoon, vaikka sen väestötiheys onkin yksi suurimmista. Osavaltion pääkaupunki on La Asunción.


title: Nueva Esparta

text: Osavaltiossa on vuoden 2011 väestönlaskennan mukaan 491 610 asukasta ja sen pinta-ala on 1 150 neliökilometriä.


title: Portuguesa (osavaltio)

text: Portuguesa () on yksi Venezuelan osavaltioista. Se sijaitsee maan länsiosassa ja on sekä väkiluvultaan että pinta-alastaan 12. suurin Venezuelan 23 osavaltiosta. Osavaltion pääkaupunki on Guanare. Osavaltio on perustettu 1909.


title: Portuguesa (osavaltio)

text: Osavaltiossa on vuoden 2011 väestönlaskennan mukaan 876 496 asukasta ja sen pinta-ala on 15 200 neliökilometriä.


title: Monagas

text: Monagas on yksi Venezuelan osavaltioista. Osavaltio sijaitsee maan koillisosassa. Sen pääkaupunki on Maturín ja se on perustettu vuonna 1909.


title: Monagas

text: Osavaltiossa on vuoden 2011 väestönlaskennan mukaan 905 443 asukasta ja sen pinta-ala on 28 900 neliökilometriä.


title: Bysantin kirkko

text: Bysantin kirkko oli Bysantin valtakunnassa toiminut osa kristillistä apostolista ja katolista kirkkoa. Se rakentui Konstantinopolin patriarkaatin ympärille ja kehittyi nykyisten ortodoksisten kirkkojen kantakirkoksi.


title: Bysantin kirkko

text: Kristillisyys oli keskeinen osa bysanttilaista kulttuuria ja yhteiskuntaa, ja kirkko oli Bysantin keisarikunnan vaikutusvaltaisimpia toimijoita. Keisarikunnassa ei tehty selvää rajaa valtion ja kirkon välillä. Kirkon ja valtion suhdetta kuvattiin sopusoinnuksi eli "sinfoniaksi" tai "harmoniaksi". Kirkko muuttui vähitellen keisarin kirkoksi, ja keisarilla oli merkittävä rooli kirkkopolitiikassa ja myös opillisissa kysymyksissä. Kirkko ja valtio näkivät itsensä "ortodoksian" eli oikeaoppisen kristillisen uskon puolustajina.


title: Bysantin kirkko

text: Bysantin aikana kehittyivät ne liturgiset muodot, jotka ovat edelleen käytössä ortodoksisessa kirkossa. Bysantin kirkon hengellisiä keskuksia olivat erityisesti luostarit, joissa Bysantin henkinen perintö elää yhä edelleen.


title: Bysantin kirkko

text: Bysantin valtakunnan alku sijoitetaan joskus Konstantinopolin kaupungin perustamiseen vuonna 330. Konstantinopoli perustettiin alun perin kristilliseksi kaupungiksi ja se esitti itsensä apostolisena seurakuntana Rooman ja Jerusalemin tavoin. Kaupunki itse perustettiin vasta yli 200 vuotta apostolisen ajan päättymisen jälkeen, mutta apostolisuus juonnettiin siihen, että apostoli Andreas olisi perustanut kaupungin edeltäjän Byzantionin seurakunnan. Andreas nähtiin siis kaupungin ensimmäisenä patriarkkana. Nykyisin tämän legendan todenperäisyys on kuitenkin kyseenalaistettu. Kriitikkojen mukaan se olisi keksitty tukemaan ajatusta Konstantinopolin asemasta tasa-arvoisena Rooman kanssa tai jopa edellä sitä, sillä Jeesus kutsui Andreaan apostoliksi ennen Rooman kirkon perustajaa Pietaria.


title: Bysantin kirkko

text: Kirkko vahvistui Bysantin alkuvuosina. Samalla kirkko omaksui olemukseensa ja teologiaansa myöhäisroomalaisen ajan "poliittisen teologian". Kirkon ja valtion suhteet kehittyivät vähitellen hyvin läheisiksi. Bysantissa uskottiin, että ainoastaan ortodoksisten perinteiden hurskas harjoittaminen ja säilyttäminen takasivat valtion eheyden.


title: Bysantin kirkko

text: Joidenkin tietojen mukaan Leo I (keisarina 457–474) olisi ollut ensimmäinen keisari, joka ei saanut kruunua roomalaisen perinteen mukaan sotapäälliköltä, vaan Konstantinopolin patriarkalta. Selvää on, että kirkko kruunasi keisarit viimeistään 700-luvulta keisari Fokaasta alkaen.


title: Bysantin kirkko

text: Justinianus I (keisarina 527–565) katsoi, että ihmiskunnalle on annettu kaksi suurta siunausta: papin ja keisarin virat. Justinianus sulki Ateenan maineikkaan filosofikoulun vuonna 529 osaksi käytännön syistä ja osaksi pyrkimyksestä hävittää pakanallinen uskonnollisuus. Keisarin suuren rakennusohjelman helmi oli Konstantinopolin uusi katedraali Hagia Sofia (Pyhä viisaus), joka oli läpi keskiajan kristikunnan suurin kirkko.


title: Bysantin kirkko

text: Kristinusko oli Bysantissa enemmistön uskonto viimeistään 600-luvulle tultaessa. Tuolloin ainakin avoimen pakanalliset kultit olivat hävinneet. Bysantin alueellisesta ja kulttuurisesta laajuudesta johtuen erilaiset esi- ja ei-kristilliset uskonmuodot säilyivät kuitenkin pitkään kristinuskon rinnalla tai sisällä.


title: Bysantin kirkko

text: Bysantin alkuvuosia leimasivat kiistat opin oikeasta tulkinnasta. Kirkko joutui jatkuvasti ottamaan kantaa harhaoppeihin ("heresia") ja eriuskoisuuteen ("heterodoksia"), ja pyrki siksi määrittämään oikeaoppisuuden eli "ortodoksian" sisällön. Tämän vuoksi järjestettiin koko kirkon yleisiä kirkolliskokouksia, joissa oikea oppi pyrittiin määrittelemään. Kaikki kahdeksan ensimmäistä vuosina 325–870 pidettyä ekumeenista kirkolliskokousta järjestettiin Konstantinopolissa tai sen välittömässä läheisyydessä (Nikea, Khalkedon), lukuun ottamatta Efesoksessa järjestettyä kolmatta ekumeenista kirkolliskokousta vuonna 431.


title: Bysantin kirkko

text: Ensimmäinen ekumeeninen kirkolliskokous, Nikean kirkolliskokous, kutsuttiin koolle vuonna 325 areiolaisuutta koskeneen kiistan vuoksi. Kirkolliskokous tuomitsi areiolaisuuden harhaopiksi. Toinen ekumeeninen kirkolliskokous eli Konstantinopolin kirkolliskokous kokoontui vuonna 381. Kolmas eli Efesoksen kirkolliskokous kokoontui vuonna 431 ja käsitteli nestoriolaisuutta koskenutta kiistaa tuomiten opin harhaopiksi. Tämän seurauksena idän assyrialainen kirkko erkani muusta kirkosta.


title: Bysantin kirkko

text: Neljäs eli Khalkedonin kirkolliskokous vuonna 451 käsitteli nestoriolaisuuden vastareaktiona syntynyttä monofysitismiä ja tuomitsi sen. Tämän seurauksena orientaaliortodoksiset kirkot erkanivat muusta kirkosta. Viides ekumeeninen kirkolliskokous oli Konstantinopolin toinen kirkolliskokous vuonna 553 ja kuudes Konstantinopolin kolmas kirkolliskokous vuosina 680–692.


title: Bysantin kirkko

text: Seitsemäs ekumeeninen eli Nikean toinen kirkolliskokous kokoontui vuonna 787 Nikeassa ja Konstantinopolissa. Se oli viimeinen suuri kirkolliskokous, jossa olivat läsnä sekä idän että lännen kirkot. Kahdeksas kirkolliskokous eli Konstantinopolin neljäs kirkolliskokous kokoontui vuosina 867–870 Konstantinopolissa. Ortodoksinen kirkko ei kuitenkaan hyväksynyt tätä ekumeeniseksi, samoin kuin ei myöskään seuranneita kokouksia, johtuen kasvaneista erimielisyyksistä lännen kirkon kanssa.


title: Bysantin kirkko

text: 700-luvulla ja 800-luvun alussa Bysantin valtakunnassa vallitsi ikonoklasmin eli kuvainraaston virtaus, joka tuomittiin lopulta harhaoppina. Ikonoklasmi käynnistyi keisari Leo III:n (keisarina 717–741) valtakauden myötä, kun tämä kielsi ikonit ja niille osoitetun kunnioituksen. Myös Konstantinos V (keisarina 741–775) omaksui ikonoklastisen kannan kautensa loppupuolella. Eräänä syynä ikoneja vastustavan kannan syntyyn oli islamin nousu ja arabien menestyksekkäät valloitukset: bysanttilaiset saattoivat ajatella kuvia vastustaneiden muslimien tekevän siis jotakin oikein. Luonnonmullistukset, kuten Santorinin tulivuorenpurkaus vuonna 726, lisäsivät ajatusta, että Bysanttia rangaistaan jonkin asian tähden.


title: Bysantin kirkko

text: Ikonikielto johti kapinointiin sekä monien Bysantin taiteen tuotteiden tuhoamiseen. Ikonoklasmi vaikutti kuitenkin lähinnä hoviin, ylimpiin virkamiehiin ja ylimpään papistoon, ei niinkään tavalliseen kansaan.


title: Bysantin kirkko

text: Keisarinna Irenen (Eirene) vaikutuksesta pidetty seitsemäs ekumeeninen kirkolliskokous päätti vuonna 787, että ikoneja saa kunnioittaa, mutta ei palvoa. Tuolloin kirkolliskokous omaksui kirkon ikoniteologiaksi Johannes Damaskolaisen kannan, jonka tämä oli esittänyt teoksessaan "Ikoneista".


title: Bysantin kirkko

text: Keisari Leo V palautti ikonoklasmin uudelleen voimaan vuonna 813, koska kuvakiellon katsottiin olleen sodissa saavutettujen voittojen taustalla. Theodora II salli ikonit vuonna 843 patriarkka Methodioksen tuella, ja kirkolliskokous vahvisti Nikean ekumeenisen kirkolliskokouksen päätöksen.


title: Bysantin kirkko

text: Bysantin itäiseen Eurooppaan suorittamalla lähestystyöllä oli historiallisesti suuri merkitys. Sitä kautta koko alue tuli kristinuskon piiriin. Merkittävää työtä tekivät veljekset Kyrillos ja Methodios, jotka toimivat lähettiläinä slaavien alueilla, käänsivät kirkollisia tekstejä muinaisbulgariaksi eli kirkkoslaaviksi ja kehittivät samalla kyrillisen kirjaimiston. Bulgaria omaksui ortodoksisen uskon 800-luvulla ja Kiovan Venäjä vuonna 988.


title: Bysantin kirkko

text: Idän ja lännen kirkkojen välinen etäisyys alkoi kasvaa vähitellen samalla, kun Konstantinopoli menetti otteen valtakunnan läntisistä alueista ja kulttuurierot kasvoivat. Rooman ja Konstantinopolin suhteet olivat olleet ongelmalliset alusta asti. Ikonoklasmi, kiista Rooman piispan eli paavin asemasta sekä paavi Nikolaus I:n ja patriarkka Fotioksen välinen kiista syvensivät entisestään idän ja lännen kirkkojen eroa.


title: Bysantin kirkko

text: Bysanttilaiset alemman papiston jäsenet ja munkit vetosivat oikeaa oppia koskeneissa kiistoissa usein suoraan Roomaan, siinä missä patriarkat ja piispat joutuivat tekemään uskoa koskevia kompromisseja poliittisista syistä. Myös tämä vaikutti kirkkojen suhteeseen. Idän ja lännen kirkot olivat myös kilpailijoita esimerkiksi itäisessä Euroopassa suoritettussa lähetystyössä.


title: Bysantin kirkko

text: Lopulliseksi kirkkojen ero muodostui uskontunnustukseen tehtyä "filioque"-lisäystä koskeneen kiistan myötä 1050-luvulla. Lisäys oli tehty lännessä Khalkedonin kirkolliskokouksen hyväksymään uskontunnustukseen jo Toledon kirkolliskokouksessa vuonna 589. Lisäys oli hiertänyt kirkkojen välejä erityisesti 800-luvulta lähtien. Kiista kärjistyi vuonna 1014, kun paavi luki lisäyksen sisältäneen uskontunnustuksen ensimmäistä kertaa Roomassa järjestetyssä messussa. Kiista huipentui vuonna 1054 alkaneeseen niin kutsuttuun suureen skismaan.


title: Bysantin kirkko

text: Teologisista eroista huolimatta eron voidaan nähdä olleen yhtä lailla seurausta myös yleisistä kulttuuri- ja maailmankatsomuseroista sekä idän ja lännen yleisestä vieraantumisesta toisistaan.


title: Bysantin kirkko

text: Bysantti menetti viimeisinä vuosisatoinaan vähitellen lähes koko aiemman alueensa ja kutistui kattamaan lähes pelkästään Konstantinopolin kaupungin. Samaan aikaan Konstantinopolin partiarkaatin alainen alue pysyi entisellään. Siksi kirkko oli noina aikoina tavallaan valtiota vahvempi. Bysantin loppuaikojen ahdingon vuoksi keisarit aloittivat neuvottelut lännen kanssa idän ja lännen kirkkojen yhdistymiseksi sotilaallisen avun saamiseksi. Neuvottelut alkoivat 1200-luvulla ja sopua yritettiin Lyonin kirkolliskokouksessa vuonna 1274. Neuvottelut kestivät läpi 1300- ja 1400-lukujen.


title: Bysantin kirkko

text: Yhdistymistä kannattivat monet ylimystön jäsenet ja osa papistostakin, mutta oikeaoppisuuden tukipilareiksi asettuneet luostarit ja väestön enemmistö vastustivat sitä. Kirkkojen yhdistyminen hyväksyttiin Firenzen kirkolliskokouksessa vuonna 1439, mutta päätöstä vastustettiin idässä voimakkaasti. Yhdistyminen julistettiin lopulta voimaan Konstantinopolissa valtakunnan viimeisenä vuonna, vuonna 1452. Se ei kuitenkaan juurikaan toteutunut käytännössä yleisen vastustuksen vuoksi.


title: Bysantin kirkko

text: Bysantin keisarikunnassa ei tehty selvää rajaa valtion ja kirkon välillä. Kirkon ja valtion suhde nähtiin ikään kuin sielun ja ruumiin suhteena: kirkko huolehti henkisestä ja valtio maallisesta alueesta. Bysantti, kristitty Rooma, nähtiin koko maailmanjärjestyksen perustana ja suorastaan taivaan ikonina eli kuvana maan päällä. Tämän maailmanjärjestyksen johdossa oli kristitty keisari. Keisareita ympäröi teokraattinen muodollisuus ja mystiikka, joka vahvisti vaikutelmaa hallitsijan tuonpuoleisesta vallasta.


title: Bysantin kirkko

text: Bysantin keisarilla oli merkittävä asema Bysantin kirkossa. Keisarin läsnäolo oli merkittävä osa Hagia Sofian säännöllistä jumalanpalveluselämää. Keisari kutsui koolle kirkolliskokoukset ja pani toimeen niiden päätökset. Tämän tehtävänä oli suojella oikeaoppista, ortodoksista uskoa, ja taistella harhaoppeja vastaan. Keisarit puuttuivat oppikiistoihin ja käyttivät tässä tarvittaessa myös sotajoukkoja. Joissain tapauksissa kuitenkin myös keisarit itse kannattivat oppeja, jotka julistettiin myöhemmin harhaopeiksi.


title: Bysantin kirkko

text: Bysantin kirkko oli taloudellisesti niin vahva, että sillä oli toimintaansa käytettävissä enemmän rahaa kuin keisarikunnan hallintokoneistolla armeijaa lukuun ottamatta. Kirkon omaisuus koostui pääasiassa maaomaisuudesta ja tulot maan vuokratuloista. Bysantissa sosiaalityö oli kirkon tehtävä, ja siitä huolehtivat ennen kaikkea luostarit (ruoan jako köyhille, köyhäintalot, orpokodit, sairaalat yms.).


title: Bysantin kirkko

text: Bysantin kirkon johdossa oli Konstantinopolin piispa eli patriarkka, jota alettiin 500-luvulla kutsua Konstantinopolin ekumeeniseksi patriarkaksi. Konstantinopoli vaati kaikkien patriarkaattien joukossa ensisijaista asemaa jo Konstantinopolin ensimmäisessä kirkolliskokouksessa vuonna 381. Rooman vastustuksen takia se sai aseman vasta 800-luvulla. Patriarkaatti toimii kaupungissa (nykyinen Istanbul) edelleen.


title: Bysantin kirkko

text: Patriarkan valitsi piispojen kokous eli synodi. Patriarkan valinnan hyväksyi keisari. Patriarkkojen keskinäisessä arvoasteikossa Konstantinopolin patriarkka oli Rooman piispan eli paavin veroinen ja ensimmäinen vertaistensa joukossa ("primus inter pares"). Konstantinopolin patriarkan asema vahvistui, kun muut itäiset patriarkaatit (Aleksandria, Jerusalem ja Antiokia) jäivät 600-luvulla islamin vallan alle.


title: Bysantin kirkko

text: Patriarkan alaisuudessa olivat (hierarkiajärjestyksessä) metropoliitat, autokefaliset arkkipiispat ja piispat. Piispat olivat bysanttilaisessa yhteiskunnassa kansan todellisia henkisiä ja hengellisiä isiä, luottohenkilöitä ja puhemiehiä. Heillä oli näkyvä julkinen asema ja taloudellista valtaa, sillä he hallinnoivat kirkon maaomistuksia alueellaan, ja he puhuivat usein keisarin ja korkeiden virkamiesten edessä seurakuntiensa ja ortodoksian puolustukseksi. Piispojen alaisuudessa olivat papiston lisäksi hiippakunnan luostarit.


title: Bysantin kirkko

text: Idän kirkossa tavallinen papisto oli yleensä naimisissa. Piispoilta sen sijaan vaadittiin selibaattia. Tämän vuoksi piispat valittiin usein munkkien joukosta.


title: Bysantin kirkko

text: Bysanttilainen kirkkorakennus pyrkii symboloimaan taivasta maan päällä. Tämä vaikutelma pyritään samaan aikaan kirkon rakenteella sekä sen maalauksilla ja muulla koristelulla. Bysanttilainen kirkkorakennus on yleensä ristikirkko, joka kehittyi suorakaiteen muotoisesta basilikasta lisäämällä siihen samanmuotoinen poikkilaiva. Bysanttilaisen kirkon keskeinen yksityiskohta on kirkkosalin yläpuolella kohoava kupoli. Kupolin keskellä on yleensä maalattuna "Kristus Kaikkivaltias" ("Pantokrator") -tyypin ikoni. Enkeleitä, Raamatun tapahtumia ja pyhiä esittävät ikonit tai freskomaalaukset ovat alemmissa kehissä. Ikonostaasi kehittyi alttarin eteen asetetuista ikoneista.


title: Bysantin kirkko

text: Luostarit olivat Bysantin kirkon merkittävimpiä hengellisiä keskuksia ja niillä oli koko bysanttilaisessa kulttuurissa suuri hengellinen ja taloudellinen merkitys. Luostarilaitosta on luonnehdittu koko Bysantin kirkon voimanlähteeksi ja perustukseksi. Luostarit tarjosivat ympäristön erityisesti mietiskelylle ja rukoukselle.


title: Bysantin kirkko

text: Luostariasketismi kehittyi Bysantin valtakuntaan kuuluneessa Egyptissä ja Syyriassa 300-luvulla ja levisi vähitellen koko kristikuntaan. Voidaan katsoa, että luostariasketismin synty kytkeytyy tilanteeseen, jossa kristinuskosta tuli sallittu uskonto ja kirkon marttyyrien aika päättyi: tuolloin munkeista ja nunnista tuli uusia askeettisen elämän "marttyyrejä" aiempien veren marttyrien tilalle.


title: Bysantin kirkko

text: Askeettista elämää vietettiin sekä yhteisöluostareissa että erakkoelämänä luolissa tms. luostarien ja kylien läheisyydessä, tai näiden kahden muodon välimuotona. Idän kirkon luostarilaitoksessa ei ole ollut sääntökuntia läntisen luostarilaitoksen tavoin. Luostarielämä tarjosi kaikille mahdollisuuden saada koulutusta. Bysantissa luostarit eivät kuitenkaan olleet yleensä samanlaisia oppineisuuden keskuksia kuin lännessä. Luostariin asettuminen oli bysanttilaisessa maailmassa suosittu tapa jäädä eläkkeelle uran, esimerkiksi sotilasuran, jälkeen.


title: Bysantin kirkko

text: Ortodoksisen hengellisyyden merkittävin hengellinen keskus Athos-vuoren luostariyhteisö syntyi varhaisbysanttilaisella ajalla. Vuorelle alkoi asettui munkkeja jo 400-luvulta alkaen. Suurempia luostareita alueelle perustettiin 900-luvulta alkaen. Konstantinopolin Studionin luostari, jossa oli yli 1000 munkkia, oli kuuluisa kirjastostaan.


title: Bysantin kirkko

text: Munkit osallistuivat monesti politiikkaan muun muassa ikonoklasmin aikana sekä erityisesti Bysantin loppuaikoina hesykasmia ja länsisuhteita koskeneissa kiistoissa. Munkit vastustivat usein sekä hallintoa että kirkkopolitiikkaa ja puolustivat ortodoksiaa poliittisia kompromisseja vastaan.


title: Bysantin kirkko

text: Bysanttilainen hengellinen elämä, teologia ja taide, kuten ikonimaalaus, ovat säilyneet edelleen ortodoksisen maailman luostareissa.


title: Bysantin kirkko

text: Ortodoksinen teologia korostaa Jumalan tuonpuoleisuutta. Jumala on ihmisen mielelle ja kielelle täydellisen käsittämätön (apofaattinen eli negatiivinen teologia). Ihmisen tavoitteena on "theosis" eli jumalallistuminen ja ihmisen sielun lakkaamaton eteneminen kohti Jumalaa. Ihmisen pelastus nähdään Jumalan kaltaisuudessa vahvistumisena.


title: Bysantin kirkko

text: Varsinkin myöhäisemmän bysanttilaisen teologian keskeisin virtaus oli hesykasmi, Athoksella kehittynyt mystinen suuntaus. Hesykasmi liittyi siihen kysymykseen, miten ihminen voi tuntea Jumalan ja tulla Jumalan kaltaiseksi. 1000-luvun alkupuolella nämä kaksi kysymystä yhdistyivät hesykasmissa. Sen mukaan ihmisen on mahdollista saavuttaa yhteys tuonpuoleisen Jumalan kanssa hiljaisessa ja sanattomassa sydämen rukouksessa. Askeesissa korostettiin siis hiljaisuuden ("hesykhia") merkitystä ja sydämen lakkaamatonta rukousta (esim. Jeesuksen rukous). Tämä hiljaisuus ei ole pelkkää äänen poissaoloa, vaan aktiivinen rukouksen tila.


title: Bysantin kirkko

text: Hesykastinen liike kytkeytyi myös politiikkaan vastustamalla läntistä vaikutusta ja kirkkojen yhdistymistä. Hesykasmista tuli Bysantin kirkon virallinen kanta vuonna 1351.


title: Bysantin kirkko

text: Bysantissa myös maallikot olivat usein teologisesti oppineita ja ottivat osaa oppikiistoihin.


title: Bysantin kirkko

text: Bysanttilaisella liturgialla eli jumalanpalveluksella oli alun perin useita eri muotoja. Konstantinopolin riitus eli jumalanpalvelusperinne kehittyi Antiokian, Aleksandrian ja Jerusalemin riitusten pohjalta. Konstantinopolin riituksesta kehittyi vähitellen yleisortodoksinen riitus, joka perustuu edelleen nykyaikanakin bysanttilaiseen jumalanpalvelukseen.


title: Bysantin kirkko

text: 500-luvulta alkaen keisarillisen hovin juhlamenot saivat kasvavassa määrin liturgisen luonteen, mikä korosti valtion ja kirkon yhteyttä. Samalla jumalanpalvelukset saivat vähitellen vaikutteita ja ulkoisia muotoja keisariin liittyneistä hoviseremonioista.


title: Bysantin kirkko

text: Liturgian teksteille vakiintyi käyttöön kaksi muotoa, Basileios Suuren liturgia ja Johannes Khrysystomoksen liturgia.


title: Step by Step

text: Step by Step voi tarkoittaa ainakin seuraavia:


title: The Walking Dead (2. tuotantokausi)

text: Yhdysvaltalaisen televisiosarjan "The Walking Deadin" toinen tuotantokausi alkoi 16. lokakuuta 2011 ja kesti 18. maaliskuuta 2012  asti. Sarja perustuu samannimiseen sarjakuvaan. Sarjan on kehittänyt Frank Darabont, joka toimii vastaavana tuottajana toisella kaudella yhdessä Kirkmanin, Glen Mazzaran, David Alpertin ja Gale Anne Hurdin kanssa.


title: The Walking Dead (2. tuotantokausi)

text: Suomessa tuotantokauden ensimmäinen jakso esitettiin FOX:illa 3. kesäkuuta 2012 ja viimeinen 26. elokuuta 2012.


title: The Walking Dead (2. tuotantokausi)

text: Toisella kaudella esitellään uusia sarjakuvasta tuttuja hahmoja, kuten Hershel ja Maggie Greene. Kauden tapahtumapaikkana toimii Greenien asuttama maatila.


title: The Walking Dead (2. tuotantokausi)

text: Sarjan alkaessa Rick ja muut selviytyjät ovat päättäneet lähteä pois Atlantasta. Heidän päämääränään on seuraavaksi Fort Benning. Matkalla sinne tulee este, kun he törmäävät tielle, joka on täynnä hylättyjä autoja. Autoja lähestyy lauma zombeja eli kulkijoita, joten selviytyjät piiloutuvat autojen alle. Kaksi kulkijaa huomaa Sophian ja hän juoksee niitä karkuun metsään ja Rick lähtee perään. Hän löytää Sophian ja hoitelee kulkijat, mutta Sophia katoaa uudelleen. Hänen etsintöihinsä osallistuu myös muita, kuten Carl ja Shane. Metsässä Carlia ammutaan. Häntä vahingossa ampunut Otis vie Rickin, Shanen ja Carlin eräälle tilalle, jossa Hershel Greene hoitaa Carlin kuntoon. Rick, Shane ja kaikki muut selviytyjät päättävät jäädä tilalle, kunnes Sophia löytyy.


title: The Walking Dead (2. tuotantokausi)

text: Toinen tuotantokausi sai pääosin positiivisen vastaanoton. Sillä on Metacriticin sivuilla keskiarvona 80/100 22:sta arviosta ja Rotten Tomatoesissa 86 %. Eric Goldman antoi IGN:in sivuilla kaudelle arvosanaksi 7.5/10.


title: The Walking Dead (2. tuotantokausi)

text: Sarja sai kolme ehdokkuutta Emmy-gaalassa 2012: paras maskeeraus televisiosarjassa, minisarjassa, TV-elokuvassa tai erikoisjaksossa, paras äänieditointi ja parhaat visuaaliset erikoistehosteet minisarjassa, TV-elokuvassa tai erikoisjaksossa. Sarja voitti myös Saturn-palkinnon parhaasta televisioesityksestä. Lisäksi Daryl Dixonia näyttelevä Norman Reedus sai ehdokkuuden parhaasta miessivuosasta televisiossa.


title: Ristikulma

text: Ristikulma on geometriassa kahden suoran leikatessa syntyvästä neljästä kulmasta se, joka on vastakkaisella puolella leikkauspistettä kuin kohdekulma ja on sen kanssa yhtä suuri. Näitä kulmia kutsutaan toistensa ristikulmiksi. Näiden kulmien vieruskulmat ovat myös toisilleen ristikulmat.


title: Ristikulma

text: Jos kahden suoran leikkauskohdassa yksi kulmista on suora kulma, ovat sitä myös kaikki muut kolme kulmaa. Suorat ovat tällöin toistensa normaaleja.


title: Ristikulma

text: Ristikulmalauseena tunnetaan väite, että "ristikulmat ovat yhtä suuret". Se voidaan todistaa, kun ensin hyväksytään geometrian aksiooma, että vieruskulmien summa on oikokulma eli 180°. Jos merkitään ristikulmia formula_1 ja formula_2 sekä näiden välistä vieruskulmaa formula_3 (katso kuvaa), saadaan


title: Ristikulma

text: Lauseen todisti ensimmäisenä kreikkalaisen perinteen mukaan Thales.


title: Ukrainan kansallinen televisioyhtiö

text: Ukrainan kansallinen televisioyhtiö (, lyh. NTKU) on Ukrainan kansallinen televisioyhtiö. Kiovassa sijaitseva ja päätelevisiokeskustaan pitävä yhtiö on Euroopan yleisradiounioni EBU:n jäsen Ukrainan kansallisen radioyhtiön tavoin.


title: Ukrainan kansallinen televisioyhtiö

text: Yhtiön historia kuvaa tv-toiminnan alkaneen Ukrainassa 1. helmikuuta 1939 Kiovassa suoritetulla koelähetyksellä. "Ukrainan televisio" perustettiin kuitenkin vasta 20. tammikuuta 1965. Jälkimmäistä päivämäärää pidetään kansallisen televisioyhtiön perustamisajankohtana. Neuvostovuosina perustetun Ukrainan television toimintaa nykyisin jatkava kansallinen televisioyhtiö on Ukrainan hallituksen (ministerineuvoston) valvonnassa Ukrainan valtiollisen televisio- ja radiokomitean () välityksellä.


title: Ukrainan kansallinen televisioyhtiö

text: Ukrainan NTKU tunnetaan erityisesti kansallisesta ykköskanavastaan Peršyi Natsionalnyi (). TV-kanavan kattavuudeksi yhtiö kertoo 97 % Ukrainan alueesta, mikä on suurin lukema maan tv-kanavista. Ukrainalaisten tv-katselijatilastojen mukaan kanava ei kuitenkaan ole erityisen suosittu. Esimerkiksi maaliskuussa 2014 Peršyi Natsionalnyi oli vasta 10. suosituin tv-kanava maassaan ja saavutti 2,59 prosentin katselijaosuuden. Maanpäällisten tv-lähetysten ohella yhtiö jakaa lähetyksiään suoratoistona internetissä ja satelliittilähetysten välityksellä.


title: Ukrainan kansallinen televisioyhtiö

text: Vuoden 2012 parlamenttivaaleja tarkkaillut Euroopan turvallisuus- ja yhteistyöjärjestö totesi yhteenvedossaan, että maan televisiolta puuttuu käytännöllisesti päätoimituksellinen autonomia. Televisio on liike-elämän edustajien politisoima ja valtiollisen tv:n ja radion riippuvuus valtion budjetista rajoittaa merkittävästi poliittista moniäänisyyttä. Media suosii valtaapitäviä. Ukrainan kansallisen televisioyhtiö, samoin kuin eräät kaupalliset tv-kanavat suosivat vahvasti tuolloisen presidentin Alueiden puoluetta. Esimerkiksi valtiollisen Peršyi Natsionalnyi -kanavan parlamenttivaalien kampanjaa käsittelevästä lähetysajasta 48 prosenttia käsitteli Alueiden puoluetta ja tästä 97 prosenttia positiivistä uutisointia. Sen sijaan Julija Tymošenkon oppositiopuolue Isänmaa (Batkivštšyna) sai vain 13 prosentin osuuden vaaliajan uutisoinnista ja käsittelystä 17 prosenttia oli negatiivista.


title: Cojedes (osavaltio)

text: Cojedes () on yksi Venezuelan osavaltioista. Se sijaitsee maan länsiosissa. Cojedes on väkiluvultaan yksi Venezuelan pienimmistä osavaltioista. Cojedesin pääkaupunki on San Carlos.


title: Cojedes (osavaltio)

text: Vuoden 2011 väestönlaskennassa osavaltiossa oli noin 323 000 asukasta.


title: Delta Amacuro

text: Delta Amacuro () on yksi Venezuelan osavaltioista. Se sijaitsee maan itäosissa ja se on yksi väkiluvultaan pienimmistä osavaltioista. Osavaltio se ollut vuodesta 1991 alkaen; sitä ennen, vuodesta 1884 alkaen, se oli ollut Venezuelan territorio. Osavaltion pääkaupunki on Tucupita.


title: Delta Amacuro

text: Osavaltiossa on vuoden 2011 väestönlaskennan mukaan 167 676 asukasta ja sen pinta-ala on 40 200 neliökilometriä.


title: Falcón

text: Falcón () on yksi Venezuelan osavaltioista. Se sijaitsee Karibianmeren rannikolla maan luoteisosassa. Osavaltio perustettiin nimellä "Estado Coro" (”Coron osavaltio”) vuonna 1864, mutta vuonna 1874 se nimettiin Falcóniksi. Osavaltion pääkaupunki on Coro.


title: Falcón

text: Osavaltiossa on vuoden 2011 väestönlaskennan mukaan 902 847 asukasta ja sen pinta-ala on 24 800 neliökilometriä.


title: Viivakaavio

text: Viivakaavio eli viivadiagrammi on diagrammi, jossa kuvataan muuttujia koordinaatistoon merkittyjen pisteiden kautta piirretyillä suorilla viivoilla. Y-koordinaattina on määrää kuvaava jatkuva lukuarvo ja x-koordinaattina yleensä tasavälisiä aikavälejä. Viivakaaviota käytetään useimmiten oletetun ajallisen muutoksen kuvaamiseen, eikä se sovellu epäjatkuvien asioiden tai ilmiöiden kuvaamiseen yhtä hyvin kuin jotkin muut kaaviot.


title: Viivakaavio

text: Viivakaavion kaikki x- ja y-arvot ovat yleensä nollaa suurempia. Joskus y-arvot voivat olla myös negatiivisia. Samassa koordinaatiossa voi olla useita viivoja, jotka erotellaan eri värein tai muin keinoin. Kuvion taustalla olevat ohuet vaakasuuntaiset hilaviivat ovat viivadiakaavioissa yleensä tarpeellisemmat kuin muissa kaaviotyypeissä. Arvoja edustavat pisteet voi kaavion luonteesta riippuen merkitä viivaan tai jättää merkitsemättä. Pisteet tulee merkitä etenkin, jos ne edustavat todellisia havaintoja mutta niiden välissä oleva muutos on pelkkä arvaus. Määräasteikko alkaa nollasta silloin, kun kaaviolla pyritään ilmaisemaan vaihtelun osuus kokonaismäärästä; muussa tapauksessa määräasteikko voi alkaa ylempääkin.


title: Viivakaavio

text: Viivakaavion x- ja y-akselien suhdetta kutsutaan "aspektisuhteeksi". Sitä muuttamalla saadaan kehitys näyttämään joko voimakkaalta tai lievältä. Perusohje kehitystä kuvaavattaessa aspektisuhteelle on se, että tasaisen muutoksen pitäisi näkyä 45 asteen kulmassa kulkevana viivana.


title: Viivakaavio

text: Jos viivakaavion luokka-akseli ei ole tasavälinen, on kyseessä xy-kaaviona tehtävä "murtoviivakaavio". Kun murtoviiva pehmennetään, saadaan "käyräkaavio". Kun havaintopisteet piirretään vaakaviivoiksi, saadaan "porraskaavio".


title: Viivakaavio

text: "Sädekaavio" eli "tutkakaavio" on polaarikoordinaatistoon piirretty viivakaavio. Sitä käytetään etenkin sulkeutuvien ilmiöiden kuvaamiseen, kuten päivän tai vuoden aikana tapahtuvat muutokset. Sitä käytetään nykyisin myös koripallossa kuvaamaan pelaajan suorituskyvyn osa-alueita ja antamaan sitä kautta yleiskuvan hänen pelityylistään.


title: Viivakaavio

text: "Aluekaaviossa" koko viivan tai viivojen alle jäänyt alue on väritetty tai rasteroitu. Arvoja kuvaa alueen pinta-ala, joten pystyasteikon akselin on lähdettävä nollasta. Tavallisesta viivakaaviosta tehdyssä moniosaisessa aluekaaviossa alueet jäävät ainakin osittain toistensa taakse, jolloin alueiden suhteita voi olla vaikea hahmottaa.


title: Preacher’s Kid

text: Preacher's Kid on vuonna 2010 ensi-iltansa saanut Stan Fosterin ohjaama kristillinen elokuva. Elokuvan tarina on saanut vaikutteita Raamatun tuhlaajapojan tarinasta ja se kertoo saarnamiehen tyttärestä, Angiesta, joka jättää kirkkonsa ja pikkukaupungin kotinsa tavoitellakseen unelmaa tähteydestä.


title: Táchira

text: Táchira () on yksi Venezuelan osavaltioista. Táchira on yksi Venezuelan kolmesta Andien osavaltioista (kaksi muuta ovat Mérida ja Trujillo). Osavaltio on perustettu 1899 ja sen pääkaupunki on San Cristóbal.


title: Táchira

text: Osavaltiossa on vuoden 2011 väestönlaskennan mukaan 1 168 908 asukasta ja sen pinta-ala on 11 100 neliökilometriä.


title: Trujillo (osavaltio)

text: Trujillo () on yksi Venezuelan osavaltioista. Osavaltio sijaitsee maan länsiosassa ja on yksi maan kolmesta ”Andien osavaltiosta”. Osavaltion pääkaupunki on Trujillo ja se on perustettu vuonna 1899.


title: Trujillo (osavaltio)

text: Osavaltiossa on vuoden 2011 väestönlaskennan mukaan 686 367 asukasta ja sen pinta-ala on 7 400 neliökilometriä.


title: Mårten Johan Lindforss

text: Mårten Johan (Martti Juhana) Lindforss (Lindfors) (25. syyskuuta 1800 Tuusula – 12. tammikuuta 1869 Kuopio) oli suomalainen eläinlääkäri, lääkäri ja aloitteiden tekijä.


title: Mårten Johan Lindforss

text: Lindforssin vanhemmat olivat kirkkoherra Mårten Kristofer Lindfors ja Katarina Borgström. Hän valmistui maisteriksi 1823 ja lääketieteen lisensiaatiksi 1825. Collegium medicumin eli myöhemmän lääkintöhallituksen eläinlääkäriksi hänet nimitettiin 1829, ainoana alallaan. Lindforss väitteli lääketieteen ja kirurgian tohtoriksi 1832, väitöskirjan aiheenaan "Dissertatio physiologica assimilationis legem generalem exponens". Myös Lindforssin seuraavana vuonna julkaisema tutkimus "De abscessu lymphatico" herätti huomiota. Lindforss kuului Lauantaiseuraan ja oli mukana tekemässä aloitteet muun muassa Suomalaisen Kirjallisuuden Seuran ja Helsingin yksityislyseon perustamisesta. Hän muutti 1836 piirilääkäriksi Kuopioon, mutta erosi virastaan 1845 ja toimi Kuopion lukion apulaisena, opettaen muun muassa suomen kieltä. Uudestaan lääkäriksi hän ryhtyi 1855, toimien ensin lääkärinä Kuopion ruotuväkipataljoonassa ja sitten Pielisjärven piirilääkärinä, kunnes jäi eläkkeelle 1866.


title: Mårten Johan Lindforss

text: Lindforssin puoliso vuodesta 1833 oli Maria Auroa Bygdén (k. 1894). Heidän poikansa oli opettaja ja oppikirjojen tekijä Carl Mårten Lindforss.


title: Yaracuy

text: Yaracuy () on yksi Venezuelan osavaltioista. Se sijaitsee maan pohjoisosissa. Se on sekä väkiluvultaan että pinta-alaltaan yksi Venezuelan pienimmistä osavaltioista. Osavaltion pääkaupunki on San Felipe ja se on perustettu vuonna 1909.


title: Yaracuy

text: Osavaltiossa on vuoden 2011 väestönlaskennan mukaan 600 852 asukasta ja sen pinta-ala on 7 100 neliökilometriä.


title: Troy Loney

text: Troy Loney (21. syyskuuta 1963 Bow Island, Alberta, Kanada) on entinen kanadalainen jääkiekkoilija.


title: Troy Loney

text: Loney oli kaksi kertaa mukana voittamassa Stanley Cupia vuosina 1991 ja 1992 Pittsburgh Penguinsin paidassa. Hän siirtyi kaudeksi 1993–1994 Anaheim Ducksiin, jossa hänet nimettiin heti joukkueen kapteeniksi. Hän jäi seuraavan työsulun vuoksi lyhyen seuraavan kauden jälkeen eläkkeelle pelattuaan molemmissa New Yorkin joukkueiden Rangersin ja Islandersin paidassa. Yhteensä hän pelasi uransa aikana NHL:ssä 624 ottelua, joissa teki 87 maalia ja yhteensä 197 pistettä. Hän istui jäähyllä 1091 rangaistusminuutin verran.


title: Karl Börjesson

text: Karl Börjesson (13. heinäkuuta 1877 – 5. marraskuuta 1941 Vallentuna, Ruotsi) loi Ruotsin maineikkaimpiin kuuluvan antikvariaatin Björck & Börjessonin, joka vuosien ajan hallitsi koko kiinteistöä Tukholman Drottningatan 62:ssa.


title: Karl Börjesson

text: Börjesson aloitti työn teon jo 16-vuotiaana ja oppi ammattiin antikvariaateissa eri puolilla Ruotsia. Oltuaan pari vuotta Helsingissä Lindstedtin antikvariaatissa hän palasi 1901 Tukholmaan, jossa hänestä tuli Albert Björcks antikvariatin apulainen. Vuodesta 1905 yrityksen nimi oli Björck & Börjesson, ja vuodesta 1906 lähtien Karl Börjesson oli sen ainoa omistaja.


title: Karl Börjesson

text: Antikvariaatista tuli vuosien kuluessa Skandinavian suurin, ja Börjessonin aikana antikvariaatti julkaisi 350 luetteloa yhteensä yli 430 000 kirjasta. Kirjojen keräilijät ovat nykyisin hyvin kiinnostuneita useista antikvariaatin erikoisluetteloista, esimerkiksi sellaisista aiheista kuin topografia ja ruotsalainen kaunokirjallisuus.


title: Karl Börjesson

text: Björck & Börjesson harjoitti myös huomattavaa kustannustoimintaa. Se julkaisi esimerkiksi sarjoja "Berömda böcker" (Kuuluisia kirjoja) ja "Berömda filosofer" (Kuuluisia filosofeja). Kustannusyhtiö julkaisi myös 12 August Strindbergin teosta, muun muassa "Den blå boken" ja "Mustat liput".


title: Vargas (osavaltio)

text: Vargas () on yksi Venezuelan osavaltioista. Se sijaitsee Karibianmeren rannikolla maan pohjoisosassa. Se on sekä väkiluvultaan että pinta-alaltaan yksi maan pienimmistä osavaltioista. Osavaltion pääkaupunki on La Guaira. Osavaltio se on ollut vuodesta 1998 lähtien, eli se on Venezuelan osavaltioista nuorin. Aikaisemmin se kuului liittohallinnon suoraan hallitsemaan Venezuelan pääkaupunkialueeseen.


title: Vargas (osavaltio)

text: Osavaltiossa on vuoden 2011 väestönlaskennan mukaan 352 920 asukasta ja sen pinta-ala on 1 497 neliökilometriä.


title: Fábio Simplício

text: Fábio Henrique Simplício (s. 23. syyskuuta 1979) on brasilialainen jalkapalloilija, joka edustaa J. Leaguessa pelaavaa Vissel Kobea. Keskikenttäpelaajana pelaava Simplício on pelannut yli 240 peliä Italian Serie A:ssa.


title: Fábio Simplício

text: São Paulo Futebol Clubessa jalkapalloilun aloittanut Simplício siirtyi Parma FC:hen vuonna 2004. Kahden Parmassa vietetyn vuoden jälkeen hän siirtyi US Palermoon. Palermossa vietetyn neljän vuoden aikana Simplício oli yksi joukkueensa avainpelaajista. 2010 hän siirtyi Serie A:n sisällä AS Romaan, jonka riveissä hän pelasi myös Mestarien liigaa. Vuonna 2012 Simplício lähti Japaniin, Cerezo Osakaan ja 2014 hän vaihtoi saman maan Vissel Kobeen.


title: Fábio Simplício

text: Simplício pelasi ainoan ottelunsa Brasilian jalkapallomaajoukkueessa vuonna 2009 30-vuotiaana, kun Brasilia voitti Omanin 2-0 ystävyysottelussa. Simplício tuli toisella puoliajalla Felipe Melon tilalle.


title: Randy Ladouceur

text: Randy Ladouceur (s. 30. kesäkuuta 1960 Brockwille, Ontario, Kanada) on kanadalainen entinen jääkiekkoilija.


title: Randy Ladouceur

text: Ladouceur on pelannut urallaan puolustajana Detroit Red Wingsissä, Hartford Whalersissa ja Mighty Ducks of Anaheimissa. Hän pelasi runkosarjassa yhteensä 930 ottelua ja teki niissä 30 maalia ja yhteensä 156 pistettä. Jäähyminuutteja hän keräsi 1322. Pudotuspeleissä hän pelasi 40 peliä, joissa teki 13 pistettä (5+8). Ladouceur toimi Hartford Whalersin kapteenina vuosina 1990-1992 sekä Mighty Ducks of Anaheimissa uransa kahtena viimeisenä kautena 1994–1996.


title: Randy Ladouceur

text: Valmentajana Ladouceur on pelannut päävalmentajana OHL-joukkue Oshawa Generalsissa. Apulaisvalmentajana hän on toiminut NHL:ssä Hartford Whalersissa, Carolina Hurricanesissa, Toronto Maple Leafsissa sekä Montreal Canadiensissa. Nykyisin hän on AHL-seura Lake Erie Monstersin apulaisvalmentaja. Kyseiseen tehtävään hänet nimettiin 31. heinäkuuta 2013.


title: Anders Lindhielm

text: Anders Lindhielm (Lindhjelm) (14. syyskuuta 1634 Tukholma – 14. syyskuuta 1704 Viipuri) oli aatelinen hallintomies, joka toimi Viipurin ja Savonlinnan läänin maaherrana.


title: Anders Lindhielm

text: Lindhielmin vanhemmat olivat kamarikollegion sihteeri Grels Kustaanpoika ja Ellika Appelbom. Hän käytti vuoteen 1660 saakka nimeä Lindeberg. Palveltuaan Ruotsin lähetystössä Alankomaissa sekä Pommerissa Lindhielmistä tuli kamarikollegion sihteeri 1663. Hänet aateloitiin 1666 nimellä Lindhielm, kamarineuvos hänestä tuli 1875 ja Viipurin ja Savonlinnan läänin maaherra 1869. Puhuttuaan vuoden 1680 valtiopäivillä reduktion puolesta hän joutui toimimaan sen puolesta eri maakunnissa. Ruotujakolaitoksen mukaisesti järjestetty ratsurykmentti saatiin Viipuriin Lindhielmin työn tuloksena 1692 ja ruotujako uusittua täydellisesti vuoteen 1697 mennessä. 1692 Lindhielm korotettiin vapaaherraksi, 1699 hän oli mukana Moskovan matkanneessa suuressa lähetyskunnassa.


title: Anders Lindhielm

text: Lindhielmin puoliso vuodesta 1667 oli Anna Engel Skyttehielm (k. 1726).


title: Ryan Hamilton

text: Ryan Hamilton (s. 15. huhtikuuta 1985 Oshawa, Ontario, Kanada) on kanadalainen jääkiekkoilija, joka pelaa NHL-joukkue Edmonton Oilersissa.


title: Ryan Hamilton

text: 5. heinäkuuta 2006 Hamilton teki varaamattomana vapaana agenttina sopimuksen Minnesota Wildin kanssa. 21. tammikuuta 2009 hänet vaihdettiin Toronto Maple Leafsiin vastineeksi Robbie Earlistä.


title: Ryan Hamilton

text: Kaudella 2011-2012 Hamilton teki NHL-debyyttinsä 23. marraskuuta 2012 4-3 -voitossa New Jersey Devilsiä vastaan. Hän sai ottelussa syöttöpisteen.


title: Ryan Hamilton

text: 5. heinäkuuta 2013 Hamilton teki kaksivuotisen sopimuksen Edmonton Oilersin kanssa.


title: Tyler Pitlick

text: Tyler Pitlick (s. 1. marraskuuta 1991 Minneapolis, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Edmonton Oilersissa. Oilers varasi hänet toisella kierroksella . Pitlickin setä Lance Pitlick on entinen NHL-pelaaja.


title: Tyler Pitlick

text: 13. huhtikuuta 2011 Edmonton Oilers solmi Pitlickin kanssa kolmen vuoden mittaisen tulokassopimuksen. 22. lokakuuta 2013 Pitlick nostettiin ylös Oilersin farmiseura Oklahoma City Baronsista. Samana päivänä hän teki myös NHL-debyyttinsä Montreal Canadiensia vastaan. 26. lokakuuta hän teki ensimmäisen NHL-maalinsa Phoenix Coyotesia vastaan. Myöhemmin hänet lähetettiin kuitenkin takaisin farmiin.


title: Sergio Escudero

text: Sergio Escudero Palomo (s. 2. syyskuuta 1989) on espanjalainen jalkapalloilija, joka edustaa Primera Divisiónissa pelaavaa Sevillaa. Hän on pelipaikaltaan vasen laitapuolustaja. Escudero aloitti ammattilaisuransa vuonna 2008 Real Murcian kakkosjoukkueessa ja vuotta myöhemmin hän nousi seuran ykkösjoukkueeseen. Vuonna 2010 Escudero siirtyi Saksan Bundesliigan FC Schalke 04:n riveihin. Hän pelasi seurassa kolme vuotta, kunnes hän palasi takaisin kotimaahansa Getafe CF:n rivehin ensin lainasopimuksella ja myöhemmin pysyvällä sopimuksella. Hän voitti Schalken riveissä Saksan cupin ja DFL-Supercupin.


title: Irina Vartia

text: Irina Maria Kristiina Vartia (s. 24. maaliskuuta 1980 Jyväskylä) on suomalainen näyttelijä. Hän on näytellyt ammattiteattereissa Tampereella, Seinäjoella ja Imatralla sekä kiertue-esityksissä ympäri Suomea.


title: Irina Vartia

text: Vartia toimi Sub-kanavan juontajana ja kanavaäänenä vuosina 2009–2015. Vuonna 2013 hän toimi apujuontajana "Julkkis Big Brotherin" ensimmäisessä jaksossa. Vartia pääsi marraskuussa 2013 koekuvausten kautta "Salatut elämät" -televisiosarjaan, jossa hän on näyttellyt Monica Mustavaaraa 17. huhtikuuta 2014 alkaen. Hän kuitenkin poistui sarjasta 21. marraskuuta 2018 esitetyssä jaksossa.


title: Irina Vartia

text: Vartia on ollut vastanäyttelijänsä Tiia Elgin kanssa ehdolla Vuoden TV-tähdiksi vuonna 2016 järjestetyssä QX Gay -gaalassa, jossa palkitaan edellisvuoden seksuaali- ja sukupuolivähemmistöjen vaikuttajia. Irinan "Salatut elämät" -hahmolla oli sarjassa suhde Elgin näyttelemän Eva Tammisen kanssa.


title: Irina Vartia

text: Vartia meni naimisiin vuonna 2008, mutta haki avieroa miehensä kanssa joulukuussa 2017. Pari oli ollut yhdessä neljätoista vuotta.


title: Adolf Lindman

text: Adolf Lindman (4. toukokuuta 1821 Turku – 19. marraskuuta 1874 Turku) oli suomalainen vankilapappi, historiantutkija ja keräilijä.


title: Adolf Lindman

text: Lindmanin vanhemmat olivat Turun muurareiden vanhin Adolf Lindman ja Margareta Elisabet Lindström. Papiksi hänet vihittiin 1849, Paattisten kappalaiseksi hän tuli 1858, mutta siirtyi Turkuun tyttökoulun opettajaksi 1860, toimien samalla Turun linnan vankilan saarnaajana. Lindman toimi Turun tuomiokirkon muinaismuistojen uusimiskomitean siheerinä, oli Suomen Muinaismuistoyhdistyksen asiamies ja keräsi erityisesti Turun linnaan, tuomiokirkkoon ja kaupunkiin liittyviä muinaisesineitä ja 2000 nidettä sisältävän kirjaston. Hän julkaisi teoksen "Bidrag till Åbo stads historia I. Anteckningar om Åbo domkyrka och dess fornminnen" (1860) sekä kirjoituksia Åbo Underrättelser -lehdessä ja laati 20-30 nidettä käsittävän muistiinpanokokoelman.


title: Adolf Lindman

text: Lindmanin puoliso vuodesta 1853 oli Mathilda Gedda (k. 1882).


title: Martin Jones

text: Martin Jones (s. 10. tammikuuta 1990 North Vancouver, British Columbia, Kanada) on kanadalainen jääkiekkomaalivahti, joka pelaa NHL-joukkue San Jose Sharksissa. Hänet valittiin WHL:n vuoden parhaaksi maalivahdiksi kaudella 2009–2010 minkä lisäksi hän oli Kanadan maajoukkueen mukana voittamassa hopeaa vuoden 2010 alle 20-vuotiaiden maailmanmestaruuskilpailuissa. Suurimman osan urastaan Jones pelasi AHL:ssä Manchester Monarchsissa ennen vuonna 2013 tekemäänsä NHL-debyyttiä. Hän voitti Stanley cup -mestaruuden 2014 ja maailmanmestaruuden 2015.


title: Martin Jones

text: Jones syntyi North Vancouverissa, British Columbiassa. Hänen isänsä Harvey oli Vancouver Canucksin areenatoiminnan varatoimitusjohtaja. Hänellä on veli Jordan ja sisko Jocelyn. Jones tunsi isänsä aseman Vancouverissa avanneen hänelle mahdollisuuksia, joita useimmat muut lapset eivät saa. Hän pelasi Vancouver Northwest Giantsissa BC Hockey Major Midget Leaguessa. Jones siirtyi Handsworthin lukioon, jossa pelasi jääkiekkoa North Shore Winter Clubissa.


title: Martin Jones

text: Calgary Hitmen varasi Jonesin neljännellä kierroksella vuoden 2005 WHL:n varaustilaisuudessa. Hän liittyi Hitmeniin kaudella 2006–2007 ja pelasi joukkueessa Dan Spencen varamaalivahtina kahden kauden ajan. Hän oli varattavissa , mutta jäi kuitenkin ilman varausta. Los Angeles Kings tarjosi hänelle try out -sopimusta. Jones onnistui harjoitusleirin aikana vakuuttamaan joukkueen kykyjenetsijät ja saamaan Kingsiltä kolme vuotta kestävän tulokassopimuksen, josta huolimatta hänet lähetettiin takaisin Hitmeniin. Hän nousi Calgaryn aloittavaksi maalivahdiksi kaudelle 2008–2009. Hän voitti kauden aikana joukkueelleen 45 ottelua ja rikkoi seuraennätyksen edellisen yhden kauden ennätyksen ollessa 39. Hän oli liigan ykkönen voitoissa, jakoi kärkipaikkaa nollapeleissä seitsemällä nollatulla ottelullaan ja sijoittui kolmanneksi päästettyjen maalien keskiarvossa 2,08 päästetyllä maalilla ottelua kohden. Hän torjui Hitmenille 12 peräkkäistä voittoa pudotuspeleissä ja siirtyi samalla jakamaan liigaennätystä ennen kuin joukkue hävisi mestaruuden kuuden ottelun sarjassa Kelowna Rocketsille.


title: Martin Jones

text: Jones kutsuttiin osallistumaan Kanada juniorimaajoukkueen kesäleirille, jossa hän ansaitsi paikan joukkueessa Jake Allenin varamaalivahtina vuoden 2010 alle 20-vuotiaiden maailmanmestaruuskilpailuissa. Hän oli turnauksen aikana yhdessä ottelussa Slovakiaa vastaan aloittavana maalivahtina Kanadan voittaessa ottelun 8–2. Lisäksi hän korvasi Allenin maalilla finaaliottelussa Yhdysvaltoja vastaan. Kanada hävisi ottelun jatkoajalla ja jäi turnauksessa hopealle. Hitmenissä Jonesilla oli liigan paras päästettyjen maalien keskiarvo 2,21 ja hän tuli valituksi itäisen konferenssin tähdistöjoukkueeseen. Toisen kerran peräkkäin finaaleihin edenneelle Jonesille annettiin WHL:n parhaana maalivahtina Del Wilson Trophy. Kauden aikana hän rikkoi Spencen ennätyksen voitoissa sekä nollapeleissä, joita hänelle kertyi WHL:ssä 16 kappaletta.


title: Martin Jones

text: Kings teki Jonesin kanssa sopimuksen vuonna 2010. Hän pelasi kaudella 2010–2011 Manchester Monarchsissa, mutta kävi pelaamassa yhden ottelun myös ECHL-joukkue Ontario Reignissä. AHL:ssä Jones voitti ensimmäisistä 22 ottelusta 16. Hänet valittiin AHL:n tähdistöotteluun 2011. Hän oli Kingsin kokoonpanossa voittamassa Stanley Cupia, muttei pelannut yhtäkään ottelua.


title: Martin Jones

text: Neljännellä AHL-kaudellaan Jones otti 27 voittoa oli liigan eniten otteluita sekä nollapelejä tililleen saanut maalivahti. Jones aloitti myös kauden 2013–2014 Monarchsissa, mutta hänet kutsuttiin 13. marraskuuta Kingsiin Jonathan Quickin loukkaannuttua. Hän ei päässyt pelaamaan yli kolmeen viikkoon, mutta teki lopulta 3. joulukuuta NHL-debyyttinsä, kun Kings voitti 3–2 Anaheim Ducksin rangaistuslaukauskilpailussa. Jones pysäytti Anaheimin kaikki yhdeksän laukojaa. Jones pelasi ensimmäisen nollapelinsä toisessa ottelussaan neljä yötä myöhemmin New York Islandersia vastaan. Hän nollasi myös kolmannessa ottelussaan Montreal Canadiensin ollen toinen Kingsissä pelaava tulokasmaalivahti, joka pelaa nollapelin peräkkäisissä otteluissa. Ensimmäinen oli kaudella 1968–1969 Gerry Desjardins. Jones onnistui varmistamaan paikkansa NHL-kokoonpanossa Quickin varamaalivahtina, kun Kings kauppasi Ben Scrivensin Edmonton Oilersiin. Hän pelasi 19 runkosarjan ottelua ja kaksi pudotuspeliä. Kausi päättyi Los Angelesin Stanley cup -mestaruuteen.


title: Martin Jones

text: Jones pelasi NHL-kaudella 2014–2015 kaikkiaan 15 runkosarjan ottelua. Tšekin MM-kilpailuissa 2015 hän pelasi kaksi ottelua torjuntaprosentilla 92,1. Kanada voitti maailmanmestaruuden.


title: Tangenttikulma

text: Tangenttikulma sijaitsee geometriassa ympyrän kahdelle eri kehäpisteelle piirretyn suoran eli tangentin leikkauspisteessä. Tangenttien leikkauspisteessä olevista neljästä kulmasta sitä kulmaa kutsutaan tangenttikulmaksi, joka aukeaa ympyrän suuntaan.


title: Tangenttikulma

text: Kun ympyrän ja tangenttien sivuamispisteistä piirtää säteet ympyrän keskipisteeseen, muodostuu säteiden väliin keskuskulma, joka aukeaa tangenttikulmaan päin. Tangenttikulmaa ja vastaava keskuskulma ovat suplementtikulmia eli kulmien summa on 180°. Tämän näkee siitä, että tangenttien leikkauspisteen, tangenttien sivuamispisteiden ja ympyrän keskipisteen kautta voidaan aina piirtää ympyrä. Samainen ympyrä muodostuu silloin, kun ympyrälle piirretään annetusta pisteestä tangentit vain harppia ja viivainta käyttäen. Tätä nelikulmiota kutsutaan sykliseksi nelikulmioksi, ja sen vastakkaisten kulmien summa on aina 180°.


title: Tangenttikulma

text: Ympyrän keskipisteestä piirretty jana tangenttien leikkauspisteeseen puolittaa sekä keskuskulman että tangenttikulman. Tämän janan molemmille puolille muodostuu yhtenevät kolmiot. Tangenttikulman molempien kylkien leikkaus- ja sivuamispisteen väliset osat ovat yhtä pitkät.


title: Tangenttikulma

text: Kun kolmion sisälle piirretään ympyrä siten, että ympyrä sivuaa kutakin kolmion sivua kerran kolmion sisäpuolelta päin, syntyy kuhunkin kulmaan tangenttikulma tälle ympyrälle.


title: Järvenpään keskusta

text: Keskus on Järvenpään keskustaa tarkoittava Järvenpään 1. kaupunginosa, joka sijaitsee Tuusulanjärven pohjoispään ja Järvenpään rautatieaseman (radan) välisellä alueella. Sen asukasluku oli vuoden 2014 lopussa 3 920.


title: Järvenpään keskusta

text: Järvenpään keskustan asutus on tiheää. Keskusta koostuu pääosin kerrostaloista, jotka ovat levittäytyneet muihinkin kaupunginosiin.


title: Järvenpään keskusta

text: Keskuksen kaupunginosassa on tarjolla runsaasti erilaisia palveluja. Siellä toimivat Järvenpään rautatieasema, Juholan koulu, Järvenpään yhteiskoulu, Järvenpään kirkko ja Ammattiopisto Spesia (ent. Validia).


title: Järvenpään keskusta

text: Kaupan tarjontaa edustavat esimerkiksi kauppakeskus Prisma sekä kauppojen reunustama Sibeliuksenkatu (kävelykatu Janne).


title: Järvenpään keskusta

text: Prisman vieressä on Tuusulanjärven rantapuisto, jossa on eräs Järvenpään kuuluisimmista maamerkeistä, Rolf Westphalin Kolmisointu-veistos, joka on 11 metriä korkeana Suomen suurin julkinen veistos. Keskustassa on järjestetty vuosittain Puistoblues-tapahtumaa vuodesta 1978 lähtien.


title: Pietilä (Järvenpää)

text: Pietilä on Järvenpään 14. kaupunginosa. Se sijaitsee Lahdenväylän länsipuolella, kaupungin keskustasta koilliseen. Vuoden 2014 lopussa kaupunginosassa asui 1 577 ihmistä.


title: Pietilä (Järvenpää)

text: Pietilän asutus koostuu tiheään rakennetuista omakotitaloista. Alueella ei ole kerrostaloja.


title: Pietilä (Järvenpää)

text: Pietilässä on suhteellisen vähän palveluita verrattuna muihin Järvenpään kaupunginosiin. Kaupunginosassa ei ole koulua, joten useimmat alakouluikäiset lapset käyvät Mankalan koulua. Pietilässä sijaitsee Alepa-lähikauppa. Haarajoen rautatieasema on kävelymatkan päässä idässä.


title: Marjean Holden

text: Marjean Holden (s. 3. marraskuuta 1964 Minneapolis, Minnesota, Yhdysvallat) on amerikkalainen näyttelijä, tuottaja, tanssija ja taistelulajien osaaja. Holden syntyi Minnesotan Minneapolisissa marraskuussa 1964 mutta muutti pian tämän jälkeen perheensä mukana alppihiihtokaupunkina tunnettuun Coloradon Vailiin. Holden aloitti näyttelemisen jo 9-vuotiaana. Äitinsä puolelta Holdenilla on saksalaista, hollantilaista ja italialaista perimää ja isänsä puolelta afro-amerikkalaista sekä intiaaniperimää.


title: Marjean Holden

text:
Holden teki Hollywood-debyyttinsä vuonna 1987 elokuvassa Billin ja Tedin uskomaton seikkailu, jossa hänellä oli pieni rooli oppilaskunnan puheenjohtajana. Hän on myös tehnyt vierailevan tähden rooleja TV-sarjoissa Kunnian miehet, Kauhua kryptasta, , La Femme Nikita, Bel-Airin prinssi, Hei, olen Susan ja The Steve Harvey Show.
Parhaiten Holden tunnetaan TV-rooleistaan tohtori Sarah Chambersina lyhyeksi jääneessä scifi-sarjassa Crusade 1999 sekä Arinan roolista sarjassa BeastMaster 2000–2002. Babylon 5 -saagan elokuvassa Holden näytteli Earth Alliancen Excalibur-aluksen navigaattoria. Mortal Kombat 2 – hävitys -elokuvassa hän näytteli Sheevan roolin. Elokuvassa Ballistic Holdenilla oli päärooli Corinna Eversonin ohella peitetehtävissä olevana poliisina, jonka erikoisalaa olivat taistelulajit. Holden on myös tehnyt lukuisia stunt-rooleja eri elokuvissa ja TV-sarjoissa.


title: Marjean Holden

text:
Holden valmistui Battlefield High Schoolista Vailissa vuonna 1983. Ennen näyttelijän uraansa hän opiskeli sekä Arizonan yliopistossa (ASU), Phoenixissa että Pohjois-Arizonan yliopistossa (NAU), Flagstaffissa. Yliopistovuosinaan Holden sekä pelasi NAU:n lento- ja koripallojoukkueissa että voitti osavaltion mestaruuden aitajuoksussa. Aitajuoksun ohella hän osallistui myös pikamatkoille ja pituushyppyyn.
Holdenin voimaharjoittelu sisältää painojen nostelua, nyrkkeilyä ja kamppailulajeja. Hän on saavuttanut musta vyön Wun Hop Kuen Do Kung Fu:ssa
Marjean Holden on saanut myös virallisen tunnustuksen Yhdysvaltain armeijan Purppurasydämen ritarikunnalta vuonna 1996, palkintona työstään sotainvalidien ja -veteraanien hyväksi.
Holdenilla on kaksi sisarusta - 1961 syntynyt Felisa Kim Holden ja 1962 syntynyt Kevin Scott Holden.


title: The Hunting Party

text: The Hunting Party on yhdysvaltalaisen Linkin Park -yhtyeen kuudes studioalbumi, joka julkaistiin 13. kesäkuuta 2014. Albumin ovat tuottaneet yhtyeen jäsenet, Mike Shinoda ja Brad Delson. Albumi eroaa musiikilliselta tyyliltään yhtyeen kahdesta edellisestä albumista, jotka olivat elektronista rockia. Mike Shinoda luonnehtii albumia ”rock-äänitykseksi”.


title: The Hunting Party

text: Albumin tuottaminen ja äänittäminen kestivät yli vuoden. "The Hunting Partylla" esiintyvät vierailevina muusikoina Rakim, Helmetin Page Hamilton, System of a Downin Daron Malakian sekä Rage Against the Machinen Tom Morello. Albumin ensimmäisenä singlenä julkaistiin ”Guilty All the Same” 6. maaliskuuta 2014. Toisena singlenä julkaistiin 5. toukokuuta ”Until It’s Gone”. Kolmantena singlenä julkaistiin 8. kesäkuuta ”Final Masquerade”. Albumilta julkaistiin promootiosingleinä ”Wastelands” ja ”Rebellion”.


title: The Hunting Party

text: Toukokuussa 2013 laulaja Mike Shinoda ilmoitti, että yhtye on aloittanut työstämään kuudetta albumiaan. Rolling Stonen haastattelussa Shinoda sanoi albumin olleen vaikea Rob Bourdonille, koska hänen täytyi ponnistaa vastatakseen musiikin nopeuteen ja tyyliin. Hän kommentoi, että ”se on todennäköisesti kovinta tavaraa, mitä hän on koskaan soittanut heidän albumeillaan. Hänen täytyi parantaa fysiikkaansa juoksemalla ja nostelemalla painoja sekä työskennellä valmentajan kanssa”. Lopulta Bourdon tunsi olevansa parempi rumpali jokaisen päivän lopussa äänitysten jälkeen. "The Hunting Partylla" ovat vierailevina muusikoina Rakim Eric B. & Rakim -hip hop duosta kappaleella ”Guilty All the Same”, Page Hamilton alternative metal -yhtye Helmetistä kappaleella ”All for Nothing”, Daron Malakian metalliyhtye System of a Downista kappaleella ”Rebellion” ja Tom Morello Rage Against the Machinesta kappaleella ”Drawbar”.


title: The Hunting Party

text: Helmikuussa 2014 Mike Shinoda viittasi "kesän 2014" julkaisuajankohtaan. 6. maaliskuuta 2014 yhtye julkaisi ”Guilty All the Same” -kappaleen musiikintunnistuspalvelu Shazamissa. Seuraavana päivänä se julkaistiin yhtyeen ensimmäisenä singlenä tulevalta albumilta. Albumin nimeksi julkistettiin virallisesti "The Hunting Party" 9. huhtikuuta 2014. Albumin toisena singlenä julkaistiin 5. toukokuuta ”Until It’s Gone”. 1. kesäkuuta Linkin Park julkaisi YouTube-tilillään sanoitusvideon kappaleesta ”Wastelands”. 3. kesäkuuta yhtyeen kappale ”Rebellion” sai ensisoittonsa BBC Radio 1 -kanavalla Zane Lowen musiikkiohjelmassa. Kappaleella laulamisesta vastaa Mike Shinoda, Chester Benningtonin hoitaessa kappaleen loppupuolen huuto-osuuden. 8. kesäkuuta yhtyeen kappale ”Final Masquerade” julkaistiin MTV:n kotisivuilla ja siitä tuli albumin kolmas singlejulkaisu.


title: The Hunting Party

text: Linkin Park esitti ensimmäisen kerran albumin kappaleita livenä KMFA Day -musiikkitapahtumassa 24. toukokuuta 2014. Yhtye esitti albumilta kappaleet ”Guilty All the Same”, ”Until It’s Gone” ja ”Wastelands”."The Hunting Party"stä tuli kultalevy Saksassa, Sveitsissa, Itävaltassa ja Puolassa


title: StarStruck (elokuva)

text: StarStruck – supertähti ja tavistyttö on vuonna 2010 ensi-iltansa saanut Michael Grossmanin ohjaama nuortenelokuva.


title: StarStruck (elokuva)

text: Elokuvassa siskokset Jessica ja Sara lähtevät Michiganista Los Angelesiin tapaamaan isovanhempiaan. Matkalla Jessica törmää sangen kirjaimellisesti poptähteen Cristopher Wildeen. Jessicaa ei kiinnostaisi viettää aikaa Cristopherin kanssa, mutta seuraavana paivänä kun hän tapaa pojan ja he tutustuvat paremmin, selviää Jessicalle, ettei tähden elämä olekaan niin täydellistä miltä ulospäin näyttää. Kumpi lopulta on tärkeämpi totuus vai muiden odotukset?


title: Fairey Fox

text: Fairey Fox oli brittiläinen kaksitasoinen hävittäjälentokone, jota käytettiin myös kevyenä pommittajana sekä tiedustelulentokoneena. Konetyyppi kehitettiin ensimmäisen maailmansodan jälkeen, saapuen palveluskäyttöön vuonna 1932. 1930-luvulla oli lentokoneiden sekä niiden moottorien kehitys kiivasta. 1940-luvulle saavuttaessa, oli tämä tyyppi jo ehtinyt pahoin vanheta. Toisen maailmansodan syttyessä oli tämä tyyppi käytössä ainakin Belgian ilmavoimissa.


title: Fairey Fox

text: Sulavasti muotoillussa lentokoneessa oli taka-ampujan paikka. Laskeutumisteline oli kiinteä, ja myöhemmin se sai muotosuojukset. Fox Mk.1 oli varustettu Curtiss D-12 -rivimoottorilla. Mk. II oli varustettu Rolls-Royce Kestrel -moottorilla. Mk.VI ja VII olivat Hispano-Suizan tehokkaammalla, 860 hevosvoiman (641 kW) tehoisella V12-moottorilla varustetut. Osa eri kehitysversioista oli merikäyttöön (Seafox) laivastolle tarkoitettuja ja osa koulutuskoneita, jopa 3-paikkaisia.


title: Fairey Fox

text: Lakikorkeus oli 10 000 metriä, mikä oli tuohon aikaan ja sen verrokkeihin suhteutettuna: varsin hyvä saavutus. Tämä edesauttoi sen käyttökykyä tiedustelutoiminnassa. Huippunopeus oli 365 km/h. Enimmäinen toimintamatka oli 600 kilometriä.


title: Fairey Fox

text: Konetyypin aseistukseen saattoi kuulua kaksi 7,62 millimetrin eteenpäin kiinteästi ampuvaa konekivääriä. Lisäksi taka-ampumoon voitiin asentaa yhdestä kahteen samankaliiperista liikuteltavaa konekivääriä. Koneen ulkoista, ripustimiin kiinnitettävää pommikuormaa saatettiin kuljettaa enimmillään 100 kilogrammaa.


title: Fairey Fox

text: Britannian Kuninkaalliset ilmavoimat poisti tämän tyypin ensilinjan käytöstä, jo hyvissä ajoin ennen Toisen maailmansodan alkamista. Belgian ilmavoimien käyttämät, arviolta 50 lentokonetta — ne kärsivät raskaita tappioita Adolf Hitlerin käynnistämässä Salamasodassa kevätkesällä vuonna 1940.


title: Rein Lang

text: Rein Lang (s. 4. heinäkuuta 1957 Tartto) on virolainen poliitikko. Lang on toiminut Viron ulkoministerinä vuonna 2005, oikeusministerinä 2005–2011 ja kulttuuriministerinä vuosina 2011–2013. Hän edustaa liberaalia Reformipuoluetta.


title: Rein Lang

text: Langin isä työskenteli Neuvostoliiton suurlähetystössä Helsingissä, missä myös Langin perhe asui. Lang puhuu itse sujuvaa suomea ja on sanonut pitävänsä Suomea toisena kotimaanaan. Kuten vanhempansa, myös Lang on opiskellut lakia Tarton yliopistossa, josta hän valmistui vuonna 1980.


title: Rein Lang

text: Viron itsenäistyttyä uudelleen Lang perusti yhdessä Eesti Ekspress -lehden perustajana tunnetun liikemiehen Hans H. Luikin kanssa maan ensimmäisen yksityisomistuksessa olevan ja poliittisesti riippumaton radiokanavan Radio Kukun.


title: Rein Lang

text: Lang toimi Viron ulkoministerinä lyhyen aikaa helmi–huhtikuun välillä 2005 edeltäjänsä Kristiina Ojulandin jouduttua eromaan, kun useita salaiseksi luokiteltuja asiakirjoja oli kadonnut ulkoministeriöstä. Lang kertoi jatkavansa ulkoministerinä Ojulandin linjalla pitäen huolta Viron suhteista Euroopan unioniin, Natoon, Yhdysvaltoihin ja erityisesti Venäjään.


title: Rein Lang

text: Lang nimitettiin vuoden 2011 vaalien jälkeen muodostetun Ansipin III hallituksen kulttuuriministeriksi. Hän erosi joulukuussa 2013 Sirp-kulttuurilehden ympärillä syntyneen kuohunnan seurauksena. Kulttuuripiirit syyttivät Langia pyrkimyksistä ottaa Sirp-lehti hallintaansa. Syksyllä 2013 lehdelle oltiin nimitetty Reformipuoluetta lähellä oleva uusi päätoimittaja Kaur Kender, joka erotti neljä pitkäaikaista toimittajaa ja ilmoitti lehden suunnanmuutoksesta. Kulttuuripiirit protestoivat ja epäilivät välittömästi kulttuuriministeri Langia. Myöhemmin selvisi, että lehden toiminta oltiin hyväksytetty hänellä. Protestien seurauksena Sirpistä erotetut toimittajat saivat työnsä takaisin ja päätoimittaja Kender sekä ministeri Lang erosivat. Langin tilalle uudeksi kulttuuriministeriksi nimitettiin Urve Tiidus.


title: Eeva Sassi-Korhonen

text: Eeva (Eva-Stina) Sassi-Korhonen (30. joulukuuta 1895 Viipurin maalaiskunta – 7. joulukuuta 1937 Leningrad) oli suomalainen Suomen Kommunistisen puolueen organisaattori joka teloitettiin Stalinin puhdistusten aikana. Hän tuli tunnetuksi 1920-luvulla Suomessa ns. Eeva Korhos-jutun yhteydessä. Sassi-Korhonen käytti 1920-luvulla myös puoluenimiä "Aino Keihänen" ja "Hilja Hiltunen".


title: Eeva Sassi-Korhonen

text: Sassi-Korhosen vanhemmat olivat talollinen Aleksander Manni ja Kristina Sassi. Sassi-Korhonen liittyi 1920 Suomen Kommunistiseen puolueeseen ja hän opiskeli 1921–1922 Lännen vähemmistökansallisuuksien yliopistossa. Hän teki vuosina 1920–1922 useita salaisia matkoja Venäjän ja Suomen välillä SKP:n keskuskomitean lähettinä. Sassi-Korhonen oli SKP:n johtoon kuuluneen Hanna Malmin luottohenkilö. Talvella 1922 Sassi-Korhonen luovutti erehdyksessä Hanna Malmin laatiman SKP:n puoluesoluille tarkoitetun kiertokirjeen sosialidemokraateille ja tämän kiertokirjeen osia julkaistiin Suomen Sosialidemokraatissa 4. maaliskuuta 1922. Kirjeessä kehotettiin muun muassa suomalaisia työläisiä avustamaan vaikeuksissa ollutta Neuvostoliittoa muun muassa varastamalla työkaluja ja muuta materiaalia työpaikoilta. SKP väitti kiertokirjettä aluksi sosialidemokraattien järjestämäksi provokaatioksi mutta parin viikon kuluttua Eeva Sassi-Korhonen ilmoitti laatineensa itse kyseisen kiertokirjeen ilman SKP:n johdon lupaa tai myötävaikutusta.


title: Eeva Sassi-Korhonen

text: Sassi-Korhonen opiskeli SKP:n puoluekoulussa 1924–1925 ja toimi stten SKP:n toimitsijana ja piiriorganisaattorina. Sassi-Korhonen oli 1926–1927 Tampereella Pohjois-Hämeen ja Satakunnan piirien piiriorganisaattorina käyttäen puoluenimeä "Hilja Hiltunen". Hänet pidätettiin Tampereella 26. lokakuuta 1927. Sassi-Korhonen tuomittiin 1928 Turun hovioikeudessa valtiopetoksen valmistelusta ja avunannosta ns. rauhanjulistuksen laatimisessa yhteensä 3 vuoden 6 kuukauden kuritushuonerangaistukseen. Tuomiossa mainitun rauhanjulistuksen oli julkaissut 1922 SSTP:n puolueneuvosto ja siinä oli tuomittu suomalaisten osallistuminen Itä-Karjalassa 1920-luvun alussa käytyihin heimosotiin. Tuomionsa Eeva Sassi-Korhonen kärsi Hämeenlinnan naisvankilassa.


title: Eeva Sassi-Korhonen

text: Vankilasta päästyään Sassi-Korhonen palasi Neuvostoliittoon ja meni siellä naimisiin Toivo Antikaisen veljen Viljo Antikaisen (1892–1935) kanssa. Hän toimi viimeksi Leningradissa ilmestyneen suomenkielisen Työläis- ja talonpoikaisnainen, myöhemmin "Neuvostonainen"-lehden toimittajana. Hänet pidätettiin 15. lokakuuta 1937 Leningradissa ja tuomittiin vakoilijana kuolemaan. Sassi-Korhonen ammuttiin 7. joulukuuta 1937 Leningradissa ja hänet haudattiin kaupungin ulkopuolelle Levassovan joukkohautaan. Sassi-Korhosta ei tiettävästi myöhemmin rehabilitoitu.


title: Pax Ottomana

text: Pax Ottomana, myös Pax Ottomanica ja Pax Osmanica (lat. suoraan käännettynä "osmanirauha", "ottomaanirauha") on nimitys Osmanien valtakunnan rauhaa ja poliittista stabiiliutta luovalle vaikutukselle sen omistamilla alueilla Balkanissa, Mustanmeren ranta-alueilla, Lähi-idässä ja Pohjois-Afrikassa. Sillä tarkoitetaan myös, että osmanihallinto oli rauhan takaajana näillä alueilla, sillä myöhemmin on koettu, että ennen osmanihallintoa ja sen jälkeen näillä alueilla on syntynyt useita kriisejä, joilla on ollut heikentävä vaikutus maailmanrauhaan yleensä. Termiä käyttävät historioitsijat, jotka näkevät osmanivallalla olleen tässä mielessä myönteinen vaikutus alueidensa eri kansoihin ja kulttuureihin.


title: Pax Ottomana

text: Termi on latinaa, ja se on johdattu vanhemmasta termistä "Pax Romana", roomalainen rauha. Vastaavia suhteellisesta rauhanajoista valloitetuilla tai miehitetyilla alueilla ovat mm. "Pax Americana", jolla kuvataan nykyistä vuodesta 1945 eteenpäin länsimaissa vallinnutta rauhanomaista ajanjaksoa ja "Pax Britannica", jolla kuvataan rauhanomaista noin sadan vuoden ajanjaksoa brittiläisen imperiumin hallitsemilla alueilla vuosien 1815-1914 välillä.


title: Pax Ottomana

text: Perusteluja termille haetaan Osmanihallinnon tavasta sietää pitkälle erilaisia kulttuureja, tapoja tai uskontoja. Se ei pyrkinyt levittämään aggressiivisesti omia tapojaan tai islamin uskoa alueilleen tai vasalliensa keskuuteen. Yleensä osmanihallinto suhtautui diplomaattisesti alaistensa ongelmiin ja riitoihin, sekä tuki alueiden kaupankäyntiä. Yksi "Pax Ottomanan" perusteluista on Osmanien valtakunnassa ollut oikeus harjoittaa omaa uskontoa, koska hallinto ei epätasa-arvoistanut alueidensa eri uskontokuntia kuten muslimeja, juutalaisia ja eri kristillisiä kirkkoja. Useat sulttaanit jopa tukivat eri uskontojen harjoittamista valtakunnan alueella. Tämä näkyy esimerkiksi tapauksessa, kun Unkarin kuningas János Hunyadi halusi valloittaa Serbian. Osmanien vasalli Serbian despootti Đurađ Branković lähetti edustuston Hunyadin luokse kysymään, millaiset oikeudet hän takaa maan ortodoksiselle kirkolle, mikäli hän voittaa turkkilaiset ja valtaa maan. Hunyadi vastasi repivänsä alas kaikki ortodoksiset kirkot ja rakentavansa katolilaiset kirkot tilalle. Branković lähetti edustuston Istanbuliin esittämään saman kysymyksen sulttaani Mehmed II:lta. Mehmed vastasi rakennuttavansa ortodoksisen kirkon jokaisen moskeijan viereen. Niinpä Branković pysyi uskollisena osmanihallinnolle.


title: Pax Ottomana

text: Pax Ottomanan merkitystä on korostettu lähinnä turkkilaisessa historiografiassa, kun puolestaan valtakunnan alaisuudesta itsenäistyneiden maiden historioitsijat ovat arvostelleet osmanivaltakunnan aikakauden viimeisten pysähtyneisyyden ja kehityksen hidastumisen vuosisatojen heikentävää tai haitallista vaikutusta omien valtioidensa kehitykseen. Lisäksi osa itsenäistyneiden maiden historioitsijoista on leimannut osmanivallan yksinomaan julmaksi, välinpitämättömäksi, valloitushenkiseksi ja takapajuiseksi feodaalijärjestelmäksi. Viimeisten vuosikymmenten aikana Osmanien valtakunta on kuitenkin laajentunut kansainväliseksi akateemiseksi tutkimusalueeksi. Siksi mustavalkoiset ja usein vääristyneet mielipiteet, joissa osmanihallinto nähdään joko täysin hyvänä tai täysin pahana, ovat alkaneet muuttua.


title: Ylioppilasrykmentti

text: Ylioppilasrykmentti on vuonna 2010 ensi-iltansa saanut eteläkorealainen, Korean sotaan sijoittuva sotaelokuva.


title: Wilhelm Lindstedt

text: Wilhelm Lindstedt (3. toukokuuta 1838 Nousiainen – 8. tammikuuta 1915 Huittinen) oli suomalainen pappi ja opettaja.


title: Wilhelm Lindstedt

text: Lindstedtin vanhemmat olivat varanimismies Wilhelm Lindstedt ja Elisabet Ekebom. Hänet vihittiin papiksi 1867 ja hän toimi aluksi Ilmajoen apulaisena. 1869 hänestä tuli Oulun ja Seinäjoen kappalainen. Samana vuonna hän sai Oulussa perustetuksi yksityisen suomenkielisen lyseon ja toimi sen rehtorina ja palkattomana opettajana vuoteen 1879, jolloin hänestä tuli Kuopion hiippakunnan asessori. 1884 Lindstedt nimitettiin Lapinlahden ja 1893 Huittisten kirkkoherraksi. Hän kirjoitti muun muassa teokset "Havaintoja kristillis-siveellisen elämän alalta, tehty matkoilla Skandinaviassa ja Schweitsissä vv. 1887-88" (1889) sekä "Kirkollinen diakonaatti, sen synty, kehitys ja nykyinen merkitys" (1896). Suomalaisten koulujen historian kannalta merkittävä oli hänen teoksensa "Oulun suomalaisen yksityislyseon synty ja sen ensimmäiset vaiheet" (1907).


title: Wilhelm Lindstedt

text: Lindstedtin ensimmäinen puoliso vuodesta 1868 oli Hilma Nyholm (k. 1910) ja toinen vuodesta 1913 Hilda Emilia Ekblom, viskaali Gustaf Robert Wallénin leski (k. 1943). Viipurin hiippakunnan piispa ja opetusministeri Yrjö Loimaranta (1874–1942), Orimattilan kirkkoherra Sakari Loimaranta (1885–1954) sekä opettaja, yritysjohtaja Lauri Loimaranta (1879–1939) olivat Lindstedtin poikia hänen ensimmäisestä avioliitostaan. Tytär Siiri Loimaranta (1873–1953) samasta avioliitosta oli puolestaan opettaja ja järjestötyöntekijä.


title: S/S Wellamo (1906)

text: S/S Wellamo oli Lehtoniemi & Taipaleen valmistama alus, joka valmistui vuonna 1906.


title: S/S Wellamo (1906)

text: Alus aloitti liikennöinnin Turku–Kiila- tai vuorotellen Turku–Kiila–Kokkila-reiteillä. Vuosina 1930–1965 se ajoi Turku–Brändö- ja viikonloppuna usein vielä Turku–Naantali-vuoroja. Vuonna 1966 se palveli kahvilalaivana Aurajoessa. Se upposi Aurajokeen vuonna 1969 ja nostettiin keväällä 1970, mutta upposi Airistolle vuonna 1970, kun sitä siirrettiin pois väliaikaisesta laiturista.